BILBOKO UDALAK IKERTZAILEEN EUROPAKO GAUAREN OSPAKIZUNETAN PARTE HARTUKO DU ASTEBURU HONETAN – Bilbao Kultura\nHome » Berriak » Bilbao Kultura @eu » BILBOKO UDALAK IKERTZAILEEN EUROPAKO GAUAREN OSPAKIZUNETAN PARTE HARTUKO DU ASTEBURU HONETAN\nHitzordua ostiralean, hilak 24; larunbatean, hilak 25; eta astelehenean, hilak 27; ospatuko da Deustuko udaltegian. Bertan, hitzaldiak eta solasaldiak programatu dira, baita kaleko-antzerkiko ikuskizun bat ere.\nEkitaldi hauetarako sarrera doakoa da. Erreserbak www.bilbaokultura.eus webgunean egin daitezke. Gainera, solasaldiak zuzenean eta ondoren jarraitu ahal izango dira, Bilbao Kulturako Youtubeko kanalean.\n(Bilbon, 2021eko irailaren 21ean).- Bilboko Udala, 2021 honetan, “Ikertzaileen Europako Gaua”ren parte ere izango da. Oraingoan, hitzordua irailaren 24, 25 eta 27an izango da, eta zientzia-dibulgazioan jarriko du arreta, zientzia protagonista duten solasaldiekin.\nSolasaldi horietan, Aitor Bergara izango da moderatzailea eta Deustuko udaltegian ospatuko dira 19:00etan. Aitor Bergara UPV/EHUko Zientzia eta Teknologia Fakultateko Fisika Saileko Fisikan doktorea eta Fisikako irakasle titularra da. Gainera, Donostia International Physics Centerreko (DIPC) eta Materialen Fisikako CSIC-UPV/EHUko zentro mistoko ikertzaile elkartua ere bada. Hitzaldiez gain, familia osoarentzako kale antzerki ikuskizun bat ere izango da, “Piztu! Emakume On energia”, larunbatean, hilak 25, 13:00etan.\n“Ikertzaileen Europako Gaua”n programatutako ekitaldi guztien sarrerak doakoa dira. Erreserbak bilbaokultura.eus webgunearen bidez egin daitezke, ekitaldi bakoitza baino 48 ordu lehenago. Pertsona bakoitzeko 2 eserleku erreserbatu ahalko dira gehienez, eta hasi baino 15 minutu lehenago arte izango dute balioa. Erreserba ordu erdi lehenagotik duten pertsonak sartzen ahalko dira aretora. Gainera, solasaldiak zuzenean jarraitu ahal izango da, eta, ondoren, Bilbao Kulturako YouTubeko kanalean.\n“Ikertzaileen Europako Gaua” 370 hiritan baino gehiagotan ospatzen da, eta helburu nagusia ikertzaileen irudia herritarrei hurbiltzea da, haien lana eta gizarteari ekartzen dizkioten onurak ezagutu ditzaten. Hori dela eta, XXI. mendeko gizarteak hiru erronka handitan jarri du arreta mahai-inguruen programak, eta zientziatik erantzun desberdinak ematen saiatuko da.\nIrailak 24, ostirala. 19:00etan.\nLehen hitzordua Ugo Mayor EHUko Biokimika Saileko Ikerbasque ikertzailearen eskutik dator. Haren hitzaldiaren izenburua “El método científico como instrumento para analizar la respuesta a la pandemia” da.\nUgo Mayor, Ikerbasque-ko ikerlaria 2009tik. Doktorego-tesia Erresuma Batuko Cambridge-ko Unibertsitatean egin zuen, 2003an. Gero, Gurdon Institute-n sartu zen, Cambridgen, Royal Society Dorothy Hodgkin Fellowship batekin kontrataturik; bertan, garunaren buikuitilazioko mekanismo molekularrak ikertzen hasi zen. Bilboko CIC bioGUNE-ra itzultzean, bere laborategia sortu zuen, Angleman-en sindromea ikertzeko. 2014an, Mayor doktoreak UPV/EHUko Biokimika departamentura eraman zuen bere laborategia. 2020ko martxoan, UPV/EHUko eta erakunde elkartuetako beste 55 ikertzailerekin lankidetzan, NOKITS 19 ekintza bereziko koordinazio-taldeko kide izan\nzen, SARS-CoV2 detekzio-protokolo bat garatzeko eta abian jartzeko, stock falta izateko zorian zeuden kit komertzialen beharrik gabe. Era berean, UPV/EHUren eta Osakidetzaren arteko hitzarmen bat sinatzeko ekimena izan zuen, ISCIII-k bultzatutako\nENE-COVID19 azterlanean lankidetzan aritzeko. Gerora, COVID19-ren Liburu zuriaren koordinatzaileetako bat izan zen\nProposamen horren ondoren, “Sociedad, pandemia y derecho: ¿Solución o problema?”-ren txanda izango da, eta Juan José Álvarezek emango du.\nÁlvarez Nazioarteko Zuzenbide Pribatuko katedraduna, eta GLOBERNANCEko (Gobernantza Demokratikorako Institutua) idazkaria eta sortzaileetakoa da. Europako Batzordeko aditu independente ere izendatu dute, askatasunaren, segurtasunaren eta justiziaren arloetan. Abokatua da, enpresako kontseilari-aholkularia eta Jakiundeko kidea. 2015ean, Giza, Kultura, Arte eta Gizarte Zientzien Kutxa Eusko-Ikaskuntza-Laboral Saria jaso zuen, eta IKERBASQUE, UNED Bergara, Eguia-Careaga (SIIS) eta MATIA\nfundazioen Patronatuko kide ere bada.\nIrailak 25, larunbata, 19:00etan.\nLarunbateko lehenengo solasaldiak “¡Urgente! Necesitamos una nueva relación entre sociedad, economía y naturaleza” izenburua du eta, bertan, María José Sanz doktoreak “El cambio climático: un reto y una oportunidad” solasaldiarekin parte hartuko du.\nMaría José Sanz doktorea Ikerbasque-ko irakaslea eta Basque Center for Climate Change (BC3) erakundeko zuzendaria da. Mediterraneoko Ingurumen Ikerlanen Zentroko (CEAM) Airearen Kutsaduraren eta Karbono Zikloaren Efektuei buruzko Programako zuzendaria izan zen Valentzian. Era berean, Espainiako Gobernuaren aholkularia izan zen lurraren erabilerari buruz eta basogintzari buruz CMNUCC-eko alde ugariko negoziazioetan. EBko Batzordearen eta US EPA-ren aholkularia ere izan zen, zazpi urtez, airearen kalitatearen erregulazioei buruz. CMNUCC-eko garapen garbiko mekanismoaren batzorde exekutiboko kide. CMNUCC-eko idazkaritzan egon zen Bonn-en bost urtez, eta UNREDD programako koordinatzailea izan zen FAO-n bost urtez. Bakearen Nobel Saria eskuratu zuen 2007an, IPCC-aren egile gisa; elkarlanean aritu da berarekin 2003tik orain arte, haren zenbait txosten egiten.\nEguneko bigarren hitzordua Unai Pascualek (Ikerbasque ikertzailea Basque Center for Climate Change-n, BC3) emango du, “Los valores de la naturaleza ante la crisis eco-social” izenburupean.\nUnai Pascual Ingurumen Ekonomiako doktorea da (York-eko Unibertsitatea, Erresuma Batua) eta Ikerbasque-ko irakaslea Klima Aldaketari buruzko Euskal Zentroan (BC3). Irakasle titularra izan da Cambridge-ko Unibertsitatean 10 urtez, eta beste unibertsitate batzuetan irakaslea izan da, adibidez Manchester-eko Unibertsitatean eta Deustuko Unibertsitatean. 25 urteko eskarmentua dauka ekonomiaren eta ingurumen-aldaketa globalen arteko erlazioari buruzko ikerketan. Nazioarteko zenbait zientzia-batzordetako kide da, eta 200 lan zientifiko baino gehiago argitaratu ditu nazioartean. Euskal Herriko zenbait komunikabidetan ohiko kolaboratzailea da.\nIralak 27, astelehena, 19:00etan.\n“La diversidad sexual nos enriquece” solasaldian José Ramón Landarroitajauregik pedagogoa, psikologoa, sexologoa eta 1992tik Biko Alorren sortzaileak, parte hartuko du, “Ciencia y sexo, cerebro e identidad sexual” izeneko solasaldiarekin.\n2003az geroztik sexologia klinikoko training-a zuzentzen du eta sexologiako eta bikote terapiako irakaslea da hainbat masterretan (Alcalá, Pontificia de Salamanca, Camilo José Cela eta Deustu). ISESUS (Instituto de Sexología Sustantiva) institutuko zuzendaria da. Erakunde horrek, Valladolideko Miguel Cervantes Unibertsitate Europarrarekin lankidetzan, prestakuntza presentzial eta telematikoko programak prestatzen ditu (masterra, aditua, CUE, …). Sexologiako profesionalen estatuko elkarteko (AEPS) bazkide eta sortzailea da, eta lehenbiziko presidentea izan zen. Dozenaka kongresu, sinposio, jardunaldi eta topaketatan parte hartu du -Estatuan nahiz kanpoan-, hizlari, batzorde antolatzaileko kide edo batzorde zientifikoko kide gisa.\nPrograma honen 2021. edizioa Aingeru Mayorrekin eta “¿Qué sabemos sobre la transexualidad infantil y juvenil?” solasaldiarekin itxiko da.\nAingeru Mayor Naizen adingabeko transexualen familien elkarteko kidea da. Informatikan doktore eta master Sexologian. UPV/EHUko Informatika Fakultateko irakaslea. Gaur egun, ume eta gazte transexualei buruzko ikerketa-proiektu batean parte hartzen ari da\nUPV/EHUn. Bi libururen egilea da: “Tránsitos. Comprender la transexualidad infantil y juvenil a través de los relatos de madres y padres” (Bellaterra, 2020) eta “Niñas y niños. Cada una, cada uno, diferente” (Litera, 2016).\nIrailak 25, larunbata, 13:00etan Deustuko Udaltegiko lorategietan.\nEidabe konpainiak “Piztu! Emakume on energía” proposatzen du. Hemen, Eidebek galdetzen du: Zelakoa litzateke mundu bat benetako berdintasunarekin? Ezoreka eta injustiziaz betetako mundu ilunean argia piztuko bagenu? Guztion energia erabiliz guztiontzat aukera berdinak zabaltzen dituen mundu bat asmatuko bagenu? Eta, bapatean, zientzialari batek asmatuko balu ezjakintasun guztiekin bukatzeko makina miraritsua? Horrek berdintasuna ahalbideratuko luke? Eta asmatzailea emakumea balitz? Ustezko zientzia kongresu zoro eta dibertigarri honetan bi aktoresek dena buruzgora jarriko dute, emakumezko zientzialarien historian zehar nabigatuz, emakumeak zientzian duen pisu erreala ezagutzeko, Marie Curie ardatz eta gidari hartuta, eta hainbat esperimentu eginez.\n← UDALAREN BISITA GIDATUAK, “BILBAO IZAN” PROGRAMAREN BARRUAN KOKATUTAK, ERREKALDEBERRI AUZORA IRITSIKO DIRA URRIAN\nBIDEBARRIETA KULTURGUNEAK BERE DIBULGAZIO ZIENTIFIKOKO PROGRAMAREN BESTE EMANALDI BAT JARRIKO DU MARTXAN, ASTEAZKENEAN, HILAK 22, “EBOLUZIOA GENERO-IKUSPEGITIK” IZENEKO JARDUNALDIAREKIN →


Bi hilean behin. Hamabi urtez. Ordu laurden bat zain. Bi besaulkitan eserita egon: entzun, erantzun, galdetu. Akademiak pertsonen elebazioa eta jakintzaren pasioa lantzen ez duen eskualde batean ile-apaindegiak unibertsitateak dira. Bereziki auzo popularretan. Bertara doaz amatxiak tindatzera. Ama izan berriek kumeak daramatzate komunitatean aurkezteko. Apaintzaileen lagunek frijituak ekartzen dituzte Templetik. Egun handietan muztioa eta bermuta egoten da. Astean zehar, ezezagun bat sartu eta «inork kafea behar du?» galdetzen du.\nLeihoaren kanpoaldean motorrak. Raúl García nagusia Berriozarkoa da harrotasunez. Bere lagun asko hortzik gabe iristen dira: gauak janda. 2013an etxegabetu zuten Esako eskuineko maldan bizi zelako. Handitze lanek urbanizazioa zartatu zuten: «Bizitza izorratu didate» esan zion orduan Cordovillako egunkariari. Etxea eta emaztea galdu zituen. Eta euro zakuak. 14 urtetatik lanean. Baina bezerook ikasi genuen geologiaz, aberatsen legeaz, hormonez, ilea mozteko teknikez, sexuaz, maitasunaz, Daft Punken disko berriaz, posidoniaz, Mediterraneoa suntsitzen ari diren kruzeroez, BEZaz.\nLikenak apaindegiaren pareko horma jaten du. Hiriko termometro politiko funtsezkoetako bat da Zhoe. Hitz egin dugu Erregimena bozkatu dutenekin Juan Carlos I.aren elefanteen ehizaz. Ulertu dugu —Historiaren filosofia tesietan bezala— garapen teknologikoa ez dela langileok gure alde daukagun korronte bat —nahiz eta Raúlek esan, Matrix-en bezala, gizateria izurri bat dela eta planetaren onerako hobe dela supituki desagertzen bagara—. Barre egin dugu politikarien ustelkeriaz. Aztertu dugu M-15a, prentsa, gorputzaren poza, laguntasuna, familia. Luxu komunal bat. Langile klasearen heroi bat artaziekin: egunero, lanaren bidez, aske eta eder izaten saiatzen den jende hori. Mingainarekin eta ukabilekin edozein katedradun dardarka jarriko lukeen birtuoso bat.


"Nik espektakulua egiten dut, baina ezin du ideiaz edo gogoetaz hustuta egon"\nCosta-Gavras, zine zuzendaria\nZinemaldiko Donostia Saria jasoko du aurten Costa-Gavras jatorri greziarreko zuzendari frantziarrak. Ibilbide oso bati egindako aitortza da, 1960ko hamarkadaren erdialdetik gaur egun arte ikuspegi kritikoz landutako zinemagintzari. 2016an izan zen azken aldiz Gipuzkoako hiriburuan ekitaldi publiko batean: Euskadiko Filmategiak solasaldia antolatu zuen berarekin eta Imanol Uriberekin. Ekitaldi horren aurretik egindako elkarrizketa honetan, bere ibilbideko film garrantzitsu batzuk aletzeaz gain, zinema ulertzeko daukan era pertsonalaz jardun zuen.\nPablo La Parra Pérez @Pau_Dziga | Kostis Kornetis\nCosta-Gavras 2012ko Zinemaldian, 'Le Capital' filma aurkeztu zuenean (argazkia: Montse Castillo / Zinemaldia).\n60ko hamarkadaren erdialdean egin zenituen lehen filmetatik thrillerraren formula erabiltzen hasi zinen, askok estilo amerikartzat jo zutena. Horrek kontra egiten zion garaiko zinema militante jakin baten exijentziei. Ezkerreko zenbait jenderen ustez, zinema mota hori errekuperatzailea zen, sistema kapitalistaren produktua. Nola erantzungo zenieke kritika mota horiei?\nFilmen arkitektura polizialari buruzko galderaz, Edipo da hori asmatu zuena, Sofokles alegia. Edipo genero beltzeko istorioa da: iristen da, gertatzen zaiona gertatzen zaio eta segidan zuk jakiten duzu; eta jakin nahi dugu zer pasatzen den ondoren; eta amaieraraino, Kolonaraino, berak galdetzen du “nola da hau posible?”. Beraz, ez dut uste hori norbaitek Ameriketan-edo asmatu duenik, garai batetik asmatuta zegoen. Gaur egungo cow-boyen filmak hartzen badituzu, tragedia greziarrak bezala eraikita daude zehatz-mehatz. Hiru zati: lehenbizikoa, bigarrena eta hirugarrena.\nHartu L’Aveu (1970) adibidez. Istorio poliziako gisa hasten da, “zer gertatuko zaio?” eta abar; eta gero, une jakin batean, filma gelditzen dugu. Esaten dugu “hara, bizi da, hor dago, oso ondo dago, guapoa da”. Eta hortik aurrera ikusleek istorioarekin jarraitzea beharrezkoa da: biziko al da ala ez da biziko? Baina, modu politikoago batean, ulertu dut zer gertatu zitzaion eta zergatik gertatu zitzaion berari, nork egin zion, zergatik, eta abar.\nLehenago aipatutako debate horiei dagokienez, zure hautuak problemak eragin zituen ingurune ezkertiar batzuetan, hauteman zutelako...\nEz, horrek eragin zuen... ez, badago diferentzia bat. Aipatu duzuen hitz hori, film “militantea”. Nik ez ditut film militanteak egiten. Nik film pertsonalak egiten ditut. Aurrena definitu behar da zer den film militante bat: hori da norbaitek erabakitzea film bat egingo duela ideia bati buruz edo talde bati buruz, talde horren ideiei buruz. Ez da, beraz, derrigorrez berarengandik datorren film bat, ezta zintzotasunez eta bene-benetan egin badu ere. Ez da bere ikuspegi pertsonala. Beste pertsonen ikuspegia esplikatzen du, alderdi komunistarena, X edo Y partiduarena, elizarena, zernahi. Hori da “militantea”, zerbaiten zerbitzura jartzea. Eta ni ez naiz ezeren zerbitzura jartzen. Nik istorio bat kontatzen dut. Espektakulua egiten dut. Puntu hori errepikatu nahi dut: espektakulua egiten dut. Eta espektakulu horretan, kontuan hartzen dut ikuskizunak ezin duela hutsik egon niri dagokidanez, alegia, ezin du ideia oroz hustuta egon, gogoetarik gabe, pentsamendu barik.\n"Zinemak mundua alda\nez pelikula batek edo bi pelikulak: zinemak bere osotasunean galderak sortu, erreakzioak probokatu eta gauzak erakuts ditzake”\nZure lanari buruzko analisi sakon xamarra egitean, badirudi “fikzio” eta “dokumental” bezalako kategoriak ez direla zuzenak. Ez diote heltzen zure lanaren konplexutasunari. Zer iritzi duzu dokumentazio historikoaren eta fikzioaren arteko tentsioaz? Nola uztartu bi gauzak?\nDokumental bat egiteko irudiak eduki behar dira, baina beti ez dauzkagu irudiak. Hori gogoeta oso orokor gisa. Eta horrez gain, dokumental batekin saiatzen gara “egia”-tik ahalik eta gertuen egoten –komatxo artean jartzen dut egia, zeren sei hilabetetan edo hiru astetan gertatu den egia bi ordutan kontatzen dugu, ezta?–. Dokumentalaren beste gauza da, historia kontatzen duen jendea hitz eginarazten dugula, beraz, ezaugarri horiek guztiek egiten dute dokumentalaren publikoa orokorrean oso mugatua izatea. Gainera, daukagun inpresioa da, istorio zehatz bat dela inolako metaforarik gabea, inolako hedapenik gabea. Eta fikzioak horretarako aukera ematen du, irekitzeko aukera ematen du. Z (1969) adibidez, dokumentala egin izan bagenu, esango genuen hori Grezian gertatzen dela, ingurune honetan, momentu jakin honetan eta abar, baldintza hauen pean. Ba hara, ez genuen halakorik egin batere. Ikusleak parte hartu behar du, ulertzen saiatu behar du, beraz harreman mota bat sortu behar da ikuslearekin eta obrarekin lehenbizi. Eta beste kontu bat: erakusten dugun mekanismoa ez da mekanismo greziar bat bakarrik, zerbait zabalagoa baizik. Section spéciale (1975) bezalako film batean mekanismo askoz zabalagoak daude eta fikzioak ematen du horretarako aukera. Dokumentalak ere eman dezake, baina nola, horri buruz gogoeta egin behar da. Fikzioak, zeina, berriz diot, espektakulua den, sentimendu erabat partikularrak sortzen ditu obrarekiko, pertsonaiekiko eta aktoreekiko.\nDeserriratu gisa Frantzian eduki duzun posizioaz galdetu nahi dizugu. Atzerriko eremu kultural batean zeunden eta horrek aukera eman zizun Koronelen diktadurarekin esplizituki kritikoa den Z bezalako pelikula bat egiteko.\nNire belaunaldiak ihes egiten zuen Greziatik inolako eskubiderik ez zeukan klase baten parte zelako eta ez zeukalako inolako etorkizunik. Etorkizun bat edukitzen saiatzeko modu bakarra, gaur egun Afrikatik eta mundu osotik atzerrira abiatzen direnen kasuan bezala, kanpoan ikasketak egitea zen. Eta hori, doan, Frantzian egin zitekeen, beste herrialdeetan diru asko eduki behar baitzen, Ingalaterran eta abar. Gainera, izugarrizko zortea izan nuen, onartu ninduen ingurune batean jausi bainintzen Frantzian, [Yves] Montand, [Simone] Signoret, Chris Marker, Michel Foucault... jende horren guztiaren erdian. Eta bizitza beste modu batera ikasi nuen, baita politika ere.\nBaina azkenean greziar sentitu nintzen, esplikatzen saiatu nahi nuen beste modu batera zer gertatu zen Koronelek nire herrialdean boterea hartu zutenetik. Haserre sentitu nintzen, haserre, esan nuelako “hau ez da posible, herrialde hau, horrela”. Eta Z amorru horrekin egina dago, norabide horretan.\nCosta-Gavras (ezkerretik bigarrena) Euskadiko Filmategiak 2016an Donostiako Tabakaleran antolatu zuen solasaldian (argazkia: Euskadiko Filmategia ©).\nSection spéciale filmean Frantzian nahiko larria den gai bat ukitu zenuen [ofizial alemaniar baten aurkako atentatuaren ondoren, Vichyko gobernu kolaborazionistak sei frantziar zigortzeko ad hoc egindako lege bat sortzeko ahaleginak erakusten ditu pelikulak].\nFrantziaren oinarrientzat, bai.\nEsan dezakegu tabu sozial moduko bat zela.\nUste duzu greziar gisa zeneukan posizioak aukera eman zizula material sentikor hori ukitzeko?\nSegur aski, taldean frantziarrak ere egoteak lagundu zuen. Hau ulertzeko, konprenitu behar dugu nola egin zen zinema frantsesa garai jakin batera arte. Frantziako goi-gizarteko seme-alabek egin zuten, alegia, klase ertain-altuak. Zergatik? Bada, film bat egiteko itxaron egin behar delako, ikasi, ezagutzak eduki, idazteko denbora hartu, hori guztia. Eta... ezin duzu egunero lan egin eta pelikula bat egin aldi berean, ulertzen? Hori asko aldatu zen 70eko eta 80ko hamarkadetan, jende asko sartu zen zineman, sistema frantsesak horretarako aukera eman zuen. Hortaz, egia da nik filma egin nuen garaian askok nahiago zutela horrelako gairik ez ukitu, orokorrean. Edo zeharka ukitzen zituzten, zuzeneko aipamenik gabe. Baina Section spéciale bezalako zerbait, segur aski ez zuten egingo.\nOraindik uste duzu mundua aldatzeko bitarteko bat izan daitekeela zinema?\nAlda dezake, baina ez film batek edo bik. Zinemak, bere osotasunean, galderak sor ditzake, erreakzioak probokatu, gauzak erakutsi edo Historiari interesa eragin. Baina ez da zinema amaieraraino eramango duena. Hori ezinezkoa da. Baina begi-bistakoa da –hau beti errepikatzen dut!–, zinema guztiak politikoak direla. Hara, Barthesesek esan zuen hori, Roland Barthesek: “Film guztiak dira politikoak”. Analiza ditzakegu film guztiak politikoki edo, bestela esateko, politika dago film guztietan.\n"Ikusleak filmean parte hartu behar du, ulertzen saiatu behar du eta horretarako harreman mota berezi bat sortu behar da haren eta obraren artean”\nLe Capital (2012) filmarekin kapitalismoaren egiturei aurpegia jartzeko ahalegina egin zenuela iruditu zitzaigun, sistemak darabilen despertsonalizazio-logika eteteko saiakera izan zela. Ontzat jotzen duzu definizioa?\nBai, bai, eta aurretik egin didazuen galderara itzuliko naiz. Hor zinemak rol bat jokatzen du, aurpegi bat jartzen duelako, pertsonak jartzen ditu. Ikusten dituzu ekonomia manatzen duten gizonak kasu horretan. Gizonak daude, aurretik, L’Aveu-n ere, beste gizon batzuk aztertzen dituzten gizonak, beste gizonak hitz eginarazten dituztenak. Ez da sistema bat bakarrik. Beraz, gaur egungo ekonomian badakigu loturak daudela: bankuak daude eta bankariak daude. Badago ez dakiguna ere, nik liburu frantses batean aurkitu nuena, bankari handi batena, [Jean] Pyrelevade du izena. Haren liburua Le capitalisme total da (Erabateko kapitalismoa). Besteak beste, esaten du demokrazia tokian tokiko plazeboa dela konpainia handien ustez. Esaten du konpainia handietako patroiek, zuek aipatzen zenituzten aurpegi horiek, ez baldin badituzte akziodunek nahi bezainbesteko dibidenduak banatzen bota egiten dituztela, beste batzuk hartu eta euren lana egin dezaten. Hori esaten du, argi eta garbi. Jarraitzen du kontatzen gaur egun dirua erabiltzen dela diru gehiago irabazteko, baina ez gizartearentzako ondasunak sortzeko. Eta bankari bat da hori dioena, ez ezkertiar bat. Hortaz, zinemak horrelako gauzak aurkez ditzake, hori erakuts dezake. Zailtasun handi samar batekin, istorioa aurkitu egin behar da. Eta istorio honek lortu du hori sintetizatzea, aurkitzen erraza ez dena.\nLehenbiziko filma egin zenuenetik, zure zinemak asko polarizatu du publikoa. Asko babestu zaituen jendea dago, baina kritika handiak egin dizkizutenak ere bai.\nZure iritziz, zergatik gertatzen da hori? Posizio moral bat hartzen tematzen den zinema delako?\nAho-batekotasuna zineman ez delako inoiz gertatzen. Zenbait filmetan agian, Gone With the Wind kasu. Eta beste asko ere bai. Baina nire ustez, nik egin ditudan filmek ezin dute aho-bateko txalorik lortu, halabeharrez.


Mendi Irteerak / Salidas de Montaña Archives - Zornotza Mendi Taldea\nMENDI IBILALDIAK / SALIDAS MONTAÑERAS\nHemen dauzazue Euskal Herriko mendietara egingo ditugun igandeetako irteeren egutegia. Informazio gehiago emailez bidaliko zaizue eta azalpenik behar eskero lokalean egongo gara ohiko ordutegian. – – – – Os adjunto el calendario de las salidas…\nPublicado por: batzordea // Mendi Irteerak / Salidas de Montaña // abril 24, 2017 // Comentario\nPIRINEOETARA IRTEERA: Castilo de Acher eta Punta Aguerri\nHilabete honen amaieran, urriak 22-23-an Zornotza mendi taldeak urtero pirineoetara egiten duen irteera egingo du. Aurton Hecho-ko bailarara egingo dugu irteera, Castilo de Acher (2384m.)eta Punta Aguerri (2449m.) igoteko asmoarekin. Plaza mugatuak izango dira gehienez…\nPublicado por: batzordea // Mendi Irteerak / Salidas de Montaña // octubre 7, 2016 // Comentario\nEuskal Herriko Mendiak: VALDEREJO 2016-4-17 Egunak – – – – – – Días 2016ko apirilak 17an – – – – 17 de abril de 2016 Tokia – – – – – – Lugar Valderejoko Parke…\nPublicado por: batzordea // Mendi Irteerak / Salidas de Montaña // abril 4, 2016 // Comentario\nDatoren urriaren 18an Pagoetara egingo dugu eguneko ibilaldia. 20 kilometroko ibilbide bat izango da Errota Txiki baserrian hasi eta bukatuz eta ibilbidean zehar ikuspegi zoragarriekin gozatzeko aukerak izango ditugu, batez ere itsaso alderrantz.. Egingo dugun…\nPublicado por: batzordea // Mendi Irteerak / Salidas de Montaña // octubre 4, 2015 // Comentario


BIZKAIA BONO DENDA - BizkaiDendak\nBizkaiko Foru Aldundiak Bizkaiko saltoki txikiei laguntzeko kanpaina berri bat jarri du abian: “BIZKAIA BONO DENDA”\nBonu kanpaina berri hau 50 langile baino gutxiago eta hamar milioi euro baino gutxiagoko negozio-bolumena duten Bizkaiko txikizkako saltokiei zuzenduta dago. Kanpainari atxikitu dezakete honako jarduera ekonomiko hauetako saltokiak:\nBizkaiko Artisautza Erregistroan sartutako artisauak.\nElikagaien, edarien eta tabakoaren txikizkako\nElikagaiak ez diren produktuen txikizkako saltokiak.\nGarbitegiak, tindategiak eta antzeko\nEmakume eta zaldunen ile-apainketako\nEdertasun-areto eta -institutuak eta estetika- kabineteak.\nAtxikitzeko epea 2021eko azaroaren 27tik maiatzaren 24ra artekoa izango da. www.bizkaiabonodenda.eus orrialdeko atxikitze-inprimakia bete beharko da, eta honako hauek erantsi:\nDagoeneko Euskadi Bono jardueran izena emanda dauden eta kanpainaren baldintzak betetzen dituzten establezimenduek mezu elektroniko bat jasoko dute, eta bertan eskatuko zaie bertan parte hartu nahi duten ala ez berresteko\nEuskaldendak-ek kalte-ordainak eskatuko ditu bide juridikotik


Euskal Irakaslegoa » 2012 » ekaina » 12\nArchivo del día: 12 ekaina, 2012\n“EZTABAITXAT” Eztabaida saio berezia, multimedia gelan.\nZer ote da“EZTABAITXAT”? Eztabaida saio berezia;bertan iritzia emateko aukera izango dugu ahoz zein txat bidez, honako gai hauen zein beste batzuen gainean: “Erreferendumak egin behar ote lirateke oinarrizko gai garrantzitsuetan?(lan-erreforma, hezkuntza, osasuna,…) Zorte txarra kasualitatea da, ala bilatu egiten ote dugu? “Futbola egun, kirola, ala beste zer ote da ?” […]\nCategories: "Etxu(n)at uste!" Eztabaida gunea, "Zaku bete" Besteekin topatzeko gunea., Orokorra


Oposaketak : Berrotza / Berrueza\n« Asun Gabiria Mendoza | Página de inicio | Matriculaciones escolares en Navarra »\nAsko eta asko hitz egiten ari da Nafarroan hezkuntzako ereduei buruz eta oposaketei buruz. biei buruz emango dut daukadan iritzia.\nAzkenena oposaketak ez dira geratuko bertan behera Nafarroako Gobernuan dauden bi alderdi kontra daudelako, ez, baizik eta Estatuak (Espainiak) helegitea jarri duelako.\nBitxia izan da, azkenean UPNk oposaketen eskaera epetik kanpo egin omen zuenez, oposaketak bertan behera gera daitezke. Hau da marka hau!\nDena den afera hau, arraro samar izan da. Eskaintza UPN egin zuen, 2015 urtean, garai hartan ere gaztelaniazkorako ez zeuden kontenplaturik, garai hartan inor ez zen kaxatu, ez orain dauden gobernuan "Ahal dugu" eta "Ezkerra", ezta orain kexatu diren sindikatuak ere. Esanguratsua, hau kontuan hartzekoa da. Zergatik UPN gobernuan zegoenean ez zuten fitxik ere esaten eta orain Gobernua apurtzeko zorian ailegatu dira.\nNafarroako Gobernuak lan eskaintza publikoa aurkeztu du, eta aurrekoan bezala hauek ere eskainiko dituen postu gehienetan esuskara eskatuko du.\nAhal dugu eta Ezkerra alderdiak ere horren kontra agertu dira. Gehiegi iruditu zaie. Niri berriz, gehiegi iruditu zaidana alderdi hauen azalpenak eta adierazpenak iruditu zaizkit. Ezer ez dakien batentzat ziur aski, hori gertatzen denean, eskaintzen dituzten lanpostu guztietan euskara eskatzea gehiegikeritzat emango du. Gehiegi jakin barik horrela ikustea logikoena da. Baina alderdi horien arduradunak gain honen iguruan adituak izan behar direnez, Nafarroako egoera, eta batez ere Nafarroan dagoen desoreka ezagutu beharko lukete.\nAzken finean euskararen eta gazteleraren arteko oreka lortu nahi badugu, egun batean, gaur bihar baino hobeto hara eramanto dituzten bideak landu beharko genituzke. Beste aldetik naparrak guztiak nahi badugu berdin kontsideratu denei eman behar diegu aukera euskaraz ere eskolarizatzeko, napar guztiak egun batean gaitasun berak eduki ditzatela.\nInori ez zaio bururatzen pentsatzea Nafarroan orain arte euskara zer zapalkuntza jasan duen, baita azken urte hauetan ere, PSEK eta UPNk Gobernuan izan diren urte hauetan, hain zuzen ere.\nOraingo desoreka ez bazen existitzen, ados geundeke Ahal dugu eta Ezkerra alderkiek aldarrikatzen dutenekin, baina Nafarroa desorekan bizi da, desoreka hori ez diogu emango buelta bultzatzen ez badugu, eta kontra egiten ez badugu.\nLehenengo, bigarren eta hirugarren mailako nafarrekin bukatu behar dugu, eta horretarako onena da nahi duten nafar guztiei euskaraz eskolarizatzekoa da. Hau da biderik zuzena, gainontzeko bidezidor guztiak inora eramaten dizkiguten bideak direlako.\nHonekin Ahal duguren eta Ezkerraren politikariek oker egin dute, nahita gainera. Oreka deitzen diotelako desoreka duenari. Betiko argudiekin bat datozelako. Triste, baina erreala.\n16:28 | Permalink | Comentarios (0)


Zegama-Aizkorrin 10.000 pertsona baino gehiagok eman dute izena - Goierriko Hitza : Goierriko Hitza\nDortsalen zozketa bihar egingo dute, 18:00etan, Zegamako udaletxean .Dortsal eskaera handiena duen lasterketa da. 225 dortsal zozkatuko dituzte\nUrtetik urtera Zegama-Aizkorrik marka guztiak hausten ditu. Aurten ere inoiz baino korrikalari gehiagok eman dute izena: lehenengo aldiz 10.000 lagunen langa gainditu dute. 10.550 pertsonek eman dute izena, iaz baino 1.950 gehiagok. Izen-emate altuena duen lasterketa da. Munduko lasterketa erakargarriena. 225 dortsalen zozketa ostiral honetan izango da, 18:00etan, udaletxean.\nIzena eman dutenen %7,48 emakumezkoak dira eta %92,52 gizonezkoak. Gizonezko helduenak 73 urte ditu eta emakumezko helduenak 64 urte. Herrialdeei dagokienez, 2.703 euskal herritarrak dira eta 2.212 kataluniarrak.\nEstatu espainiarreko herrialdeei dagokienez, madrildarrak dira nagusi: 567. Izen-emate gutxien dituen herrialdea Huelva da… 18rekin! Balear Uharteetatik etortzeko prest daudenak 193 dira eta Kanariar Uharteetatik etortzeko prest daudenak 256.\nGainontzeko herrialdeei dagokionez, datuak are eta harrigarriagoak dira. Argentina, Estatu Batuak, Brasil, Errusia, Txile, Mexiko, Ekuador, Costa Rica, Venezuela, Hego Korea, Japonia, Txina, Australia, Hegoafrika, Peru, Singapur, Uruguai, Kanada, Kolonbia, Luxenburgo, India, Guatemala, Liechtenstein, Kamerun, El Salvador, Frantziar Polinesia, Nepal, Zeelanda Berria, Panama… Zegama-Aizkorrin izena eman dutenen jatorria da, ez Nazio Batuen azken batzarrean parte hartu zutenena.\nAlberto Aierbe antolatzailea, urtero bezala, zur eta lur ageri da. «Estatu espainiarreko eta Estatu frantziarreko geroz eta jende gehiagok ematen du izena. Zerrendan 50 herrialde baino gehiago ageri dira. Eta 50 argentinarrek eman dute izena! Brasilgo kuadrilla eta Estatu Batuetakoa ere handiak dira. Nire ustez, Golden Trailen egoteak eragin handia du: lasterketak geroz eta oihartzun handiagoa du, zuzenean ematen dute… Eskaera kopuruari dagokionez, munduko liderrak gara».\nGainera, izena eman dutenen artean munduko korrikalari onenak daude. «Kilian Jornetek lehen egunean eman zuen izena. Munduko onenek eman dute izena. Beraien artean, aurreko urteetako irabazleak daude».\nZegamarrak oso gustura daude, baina ardura handia ere sentitzen dute. «Lortutakoaz harro gaude, noski, baina exijentzia geroz eta handiagoa da. Kontuan izan behar da amateurrak garela eta guztiok lan orduetatik kanpo aritzen garela antolaketa lanean. Halako batean lasterketaren tamaina arazo bihurtuko da eta buru-belarri dedikatuko den jendea beharko dugu. Oraingoz moldatzen gara eta Salomon enpresak laguntza handia eskaintzen digu».


Bilboko Santutxu auzoko Karmelo ikastolak 2013ko abenduan itxi zituen ateak, Gabonetako oporretan. Bi urtez abandonatuta egon ondoren, 2015eko azaroan hasi zen berpizten, eskolako patioan hainbat auzokide batu zenean eraikina biziberritzeko asmotan. KRML Bizirik du izena abian den egitasmoak. M. Egimendi. Argazkiak: KRMLBizirik / Mikel Mnez. de Trespuentes\nErabilera anitzeko espazio zabal baten premia aspaldikoa zuten Santutxuko bizilagunek. Gune baten bila zebiltzan, Udalak eskaintzen zien aukera bakarra udaltegia zelako, “oso ordutegi estuekin eta gela bat eskatzeko sekulako burokrazia eskakizunekin”.\nKarmelo ikastola zaharra hutsik eta abandonatuta zegoenez, zenbait auzokide mugitzen hasi ziren, eraikinak aukera piloa eskaintzen zuela ikusita. Lotura sentimentala ere bazeukan auzotar askorekin, ume eta gazte asko igaro izan baitira bertatik, baita haien gurasoak ere. Hala, hamar bat laguneko taldetxoa sortu zen iaz, KRML Bizirik-en ernamuina. Azaroaren 14an, eraikina eta egitasmoa aurkeztu ostean, auzotarrak ikastola zaharrera gonbidatu zituzten elkarrekin bazkaltzera. Bultzada ederra hartu zuen egitasmoak egun hartan, jende askok agertu baitzuen parte hartzeko asmoa.\nPlanteamendua oso irekia da, adin eta mota orotako jendearentzat izatea nahi dutelako, alegia, “transbertsala”. Eraldatzailea, feminista, ekologista, osasungarria, solidarioa... auzotarrak parte hartzera bultzatu nahi dituzte, auzolanean jardutera. Ezaugarri horien guztien erakusle dira dagoeneko abian diren ekimenak: jubilatu batzuk dantza eta taichi egitera joaten dira; guraso batzuek umeekin egoteko gela bat antolatu dute; 12-16 urte bitarteko gaztetxo talde bat ere jarri da lanean, gogoa baitute gauzak antolatzeko (jada prestatu dute bazkariren bat); urtebetetze askariak ospatzen dira; rokodromo bat prestatzen ari dira; txalaparta ikastaroa ere badago... KRML Bizirik egitasmoa biltzen duen eraikina zabalik dago, printzipioz, Santutxuko eta inguruko auzotarrentzat, baina baita bertan zerbait egin gura duen beste edonorentzat ere. Esate baterako, diskoetxe bat ere hurbildu zaie, grabazio lokal intsonorizatu bat ezartzeko aukera aztertzeko. Halere, ezin eman beti baiezkoa: “Batukada ikastaroak eskaintzea pentsatu genuen hasieran, baina ez egitea erabaki genuen, zaratagatik”. Izan ere, Karmelo ikastola izandakoa etxebizitza eraikin baten lehenengo solairuetan dago, eta goian jendea bizi da. Hala, bederatziak arteko ordutegia dute, auzokideei eragozpenik ez eragiteko.\nGaineko solairuetan bizi den jendearen artean denetariko jarrerak ikusi ei dituzte egindako bileretan: batzuek ondo hartu dute; beste batzuk, aldiz, uzkur agertu dira, eskolako jolastokia bizilagunena dela esanez; eta ba omen dira proiektua interesagatik onartu dutenak ere, euren etxeetan hainbat lan egiteko-eta, komeni zaielako jolastokia irekita egotea. Elkarrizketen ondoren, bertara sartu ahal izateko giltza eman zieten ikastola gaineko bizilagunei; gainera, lokala guztiei zabaldu nahi diete, parte hartu eta eurena senti dezaten.\nAutogestioa du oinarri KRML Bizirik-en jardunak. Talde eragilea astelehenero biltzen da, eta hainbat lantalde daude: proiektua lantzen dabilena, komunikazio lantaldea, kudeaketa lantaldea (ikastaro eta tailerretarako gelak banatzeaz arduratzen da, edo umeen urtebetetze jaiak egiteko edota hitzaldiak-eta eskaintzeko) eta eraberritze lantaldea (eraikinaren atontze lanak antolatzeko).\nAukera ugariko espazioa\nEraikinak aukera ugari eskaintzen du. Hiru solairu ditu: behekoa eta beste bi. Hezetasun arazo batzuk tarteko, behekoan jantokia baino ez dute erabiltzen, momentuz, bazkariak, urtebetetze askariak eta hileroko batzar nagusiak egiteko. Lehenengo eta bigarren solairuko geletan daude liburutegia, marrazketa gela, ludoteka, batzar gela, txalaparta ikastaroarena, osasun ikastaroarena, musika taldeentzako lokala, rokodromoa… Batzuk oraindik prestatzen ari dira, ekintza bakoitzerako modurik egokienean banatu nahi dituztelako. Bitartean, norbaitek lekua ezagutu nahi badu, ikastaroren bat emateko, gelaren bat eskatzeko (hitzaldiak, urtebetetze askariak...) edota bestelako edozein herri proiektu sortzeko, www.krmlbizirik.org atarian egin dezake. Oraindik hastapenetan sentitzen dira, baina garrantzitsutzat dute eraikinari lehenbailehen ematea bizia, modu kolektiboan antolatuta, alternatiben fabrika izatea helburu.\nKRML Bizirik egitasmoaren eragileak Bilboko Udalarekin ere harremanetan dira, hura baita eraikinaren jabea. Orain arte eginiko bileretan, Udala gunearen okupazioaren aurka agertu da, eraikin horretarako beste asmo batzuk dituela argudiatuta, baina oraingoz ez da bestelako emaitzarik izan. Bitartean, ikastola zaharra berpizten hasia da, arnasa hartzen, hori baita KRML Bizirik-en nahia: abandonatuta egondako eraikinari bizia itzultzea.\nSantutxuko auzotarrek eta bertakoak ez diren hainbat lagunek dagoeneko hartu dute lekua KRMLn, nork bere erara. Behar eta nahi ezberdinak dituzte, baina guztiak datoz bat: horrelako toki bat beharrezkoa zen auzoan.\nHau nire ikastola izan zen, kristoren oroitzapenak ekartzen dizkit leku honek. Bi urtez bertan behera utzia egon ostean eraikinari bizia ematen laguntzeak asko pozten nau. Batzarrak egiten ditugu beste gazte batzuekin, eta gaur gure gela margotzeko geratu gara. Oso ondo iruditzen zait auzoan horrelako leku bat edukitzea, beste toki askotan ezin garelako egon. Hau gure txokoa da, dibertitzeko eta ondo pasatzeko. Horregatik etortzen gara.\nSemea nahiko sartuta dago gaztetxoen taldean eta, tarteka, eurek antolatzen dituzten ekintzetara etortzen naiz. Gaur, baina, alabaren gelakide baten urtebetetze askaria ospatzera etorri gara. Leku hau oso ondo datorkigu, aterpea dugulako askaria egiteko eta jolastoki handia olgetarako. Oso ondo iruditzen zait horrelako zerbait edukitzea auzoan, primerakoa baita askotariko beharrizan eta ekintzetarako. Lokalak hutsik edukitzea penagarria da.\nDeustuarra banaiz ere, Santutxun bizi naiz, eta Berbalagunera etortzen naiz hona, ostiraletan. Ur Partzuergoan egiten dut lan eta komeni zait bigarren hizkuntza eskakizuna ateratzea, ahozkoa baino ez zait falta. Alabarekin praktikatzen dut eta lanean ere praktika dezaket, baina hizketan abiadura lortzeko oso komenigarria da Berbalaguna, taldea beharrezkoa delako.\nBerbalagun taldea oso baliagarria da euskaraz hitz egiteko. Txurdinagakoa naiz, euskaltegian nabil eta hemen lehenengo hizkuntz eskakizuna prestatzeko batzen gara, baina ez horretarako bakarrik. Nik euskaraz bizi nahi dut, beraz, hemen, Txurdinaga ondoan, talde bat edukitzeak asko pozten nau. Luxua da horrelako leku bat edukitzea.\nURTZI SAEZ eta IBAI LOPEZ\nSantutxun ez ezik, Bilbon ere doako rokodromo bat behar da. Hemen badugunez horretarako aukera, kontua pixka bat mugitzen hasi gara. Guretzat sekulakoa da auzoan horrelako zerbait egotea, bazen garaia! Bilbon ez dago antzeko beste proiekturik, hain irekia eta horrenbeste aukera eman dezakeenik. Mota askotako jendea etor daiteke hona.\nMARIBEL OLEAGA, ANUN OTEGI eta MARGA IGUARAN\nAstean behin etortzen gara taichi egitera. Marga, dantza taldera ere bai. Oso garrantzitsua iruditzen zaigu horrelako espazio bat edukitzea, auzoan ez baitago ezer egiteko lekurik. Behar genuen halako lokal bat, jendeak nahi duena egiteko. Orain arte ez da horrelako ezer egon Santutxun, eta ondo dago, batez ere, 12 eta 16 urte bitarteko gazteentzat. Eta guretzat ere primeran, ikastaroa zegoela jakin genuenean, berehala eman genuen izena!


“Artista baten sorkuntza prozesuaren epizentrora bidaia da dokumentala” - Diario de Noticias de Navarra\nOIER ARANZABAL ZINE ZUZENDARIA\n“Artista baten sorkuntza prozesuaren epizentrora bidaia da dokumentala”\nArtista sortzailearen erraiak hobeto ezagutzeko asmoz, MikelUrgandarinen egunerokotasuna bi urtez grabatu eta ‘Margolaria’dokumentalean jaso du zuzendari bilbotarrak. Zinemaldian estreinatuostean, martxoaren 22an iritsiko da Euskal Herriko zinema aretoetara\netxahun gonzalez 08.02.2020 | 07:58\nMartxoan estreinatuko da Mikel Urdangarin protagonista duen Oier Aranzabalen filma\nEZ da Mikel Urdangarinen azkendiskoaren making off bat. Ez da hainbatelkarrizketarekin apaindutakoprotagonista omentzeko bideo katebat. Mikel Urdangarinen dokumentala ere ez.Artista sortzailearen erroetara iristeko bidaiasaiakera bat da Margolaria, sorkuntza uneetakobakardadearen eta kontzertuko jendetzarenartean dagoen ozeano ezezagun horretanmurgiltzeko proposamena.\nOrain arte eremu pribatuan landutako afizioaofizio bihurtzeko hautua egin du Oier Aranzabalek(Bilbo, 1988) eta bere lehen film luzeadu Margolaria, dokumental formatuan. Autonomobihurtu eta sorkuntzaz bizitzeko erabakiakinspiratuta, artistaren figura omendunahi izan du Aranzabalek Margolaria lanean.Sortzaile orok buruan izan dezakeen gai unibertsalakjorratu ditu: bokazioa, sorkuntzarenprozesua, porrota edota artistaren bakardadea,besteak beste.\nZer kontatzen du dokumentalak?\nBidaia baten istorioa da dokumentala, artistabaten sorkuntza prozesuaren epizentrora joeta bertatik irteten diren ertz guztiak ezagutzeahelburu duen saiakera. Edozein sortzailekburuan izan ditzakeen gai unibertsalaklantzen saiatu gara: sorkuntzatik eta artetikbizitzeko hautua, artistaren bokazioa, sortzeprozesua bera, porrota, bakardadea, ospea,frustrazioa? Dokumentala ezezagunera egitenden bide bat bezala dago kontatua, artistabatek margolan edo disko ezezagunera egitenduen bidea, jakin gabe itzultzean lehenbaino beteago edo hustuago sentitukoden.\nMikel Urdangarin da bidaia horrengidaria.\nHala da. Euskal Herrian ibilbideluze eta oparoa duen musikariakeramango gaitu artista unibertsalarenbidezidor ezberdinakarakatzera. Ohorea izan daMikel bezalako profesional etalagunarekin lan egitea, bainaargi nuen dokumentala ez zelaMikel Urdangarin musikariareninguruko biopic bat izango.Mikel da ardatza, baina, bai berak eta bai agertzen direnbeste artista guztiek ere, artista generikoarenahotsetik hitz egiten dute.\nMikelen figuraz harago joan nahi nuen, artistarenbarrenak ezagutu, eta berak bide emandit sortzailea biluzteko eta eszenatokietatikkanpo dagoen B alde horretan sakontzeko.Hau da, protagonista ezagututa ala ez, ikusleekfilma berdin-berdin ulertzea zen helburua,Euskal Herrian zein nazioartean ikusita,gozatzeko moduko dokumentala egitea. Mikeleninguruan beste artista batzuk agertzendira, eta konturatu naiz artista horien arteangauza amankomun asko daudela, antzeko istorioakpasa dituztela. Horiek kontatzea da Margolaria-ren muina. Mikel bezala, beste edozeinartista izan zitekeen dokumentalaren protagonista.Hain zuzen ere, Kirmen Uribe, AnjelCelada, Nika Bitchiashvili edota Alain Urrutiaartistak ere badira protagonista.\nUrrutiak badu harreman berezia Mikelekin.\nBiak dira, zentzu batean, dokumental hau eginizanaren errudunak. Alainen erakusketabatean ezagutu nuen Mikel, eta momentu horioso berezia izan zen, zentzu askotan: autonomobihurtu berria nintzen, eta sorkuntzazbizitzeko erabakia hartua nuen. Denak bategin zuen: nire egoera pertsonalak, sortzekogogoak, artista biak ezagutu izanak eta nireideiarekin bat egiteko biek azaldu zutenasmoak. Hala, dokumentalaren abiapuntubihurtu ziren Alain eta Mikel: musikariak, goizbatez, Alain Urrutia margolariarekin Skypebidez hitz egiten duenean hasten da dena.Alainek margolan bat eskainiko dio Mikeli,opari gisa, baina baldintza bat jarriko dio: haren bila joan behar du Londresera. Hortxehasten da Mikelen bidaia, baita artistarenbarrenak ezagutzeko ikusleak egingo duenbidaia ere.\nEta bi urte pasa dituzue batera.\nOrdu pila igaro ditugu elkarrekin: zenbatbidaia, zenbat solasaldi, entsegu, kontzertu.Horietan denetan gertatu dena harrapatudugu. Une piloa bizi izan ditugu elkarrekin,eta azken urte hauetan bata bestearen egunerokoarenelementu garrantzitsu bihurtu gara.Horrela izan behar zuen, aipatutako artistarenfigura hori azalarazteko. Ohorea izan daMikel bezalako artista batekin bidaia hau egitea:Bilbo, Gasteiz, Londres, Okinawa? EtaMikelen etxea, bere familia, bere gotorlekua.Emozio handiak bizi izan ditugu sorkuntzaprozesu osoan zehar.Dokumentalak badu irudien atzeko beste istoriobat ere: Mikelen ama filma estreinatu bainoegun batzuk lehenago hil zen. Asko lagundudigu lan hau aurrera ateratzen, eta heinhandi batean ere, Margolaria-ren protagonistada bera ere. Oso hunkigarriak izan zirenMikelek Zinemaldian amari eskainitako hitzak.Zentzu horretan, Margolaria-k bestedimentsio bat hartzen du, bai Mikelentzat etabai niretzat.\nIstorioa kontatzeko, kamera aurreko ohiko elkarrizketakbaztertzen saiatu zara.\nGidoia idazterako orduan, hori zen erronkanagusietako bat. Bakan batzuk agertzen dira,dokumentaletan halakoak ere agertu behardirelako, baina saiatu gara kontatu beharrekoakbeste egoera batzuen bidez azaltzen.Mikelen egunerokoa gertutik jarraitu dugu etaeguneroko horrek bere horretan kontatzendituen gauza dezente jaso ditugu. Gure lanaizan da kontakizun hori nola azaldu asmatzea:taldekideekin Mikelek izandako solasaldiak,lagunekin, familiarekin, bere burutazioak,hausnarketak?\nSoinua ere mimoz zaindu duzu. Isiltasunak baduzeresanik.\nMikel protagonista izanda, musikak pisu handiadu, noski. Hala ere, ikusleak ez dezalaespero Mikelen diskografiaren arrakastenerrepaso bat. Bere abesti batzuk agertzen dira,zuzenekoetan grabatutakoak, adibidez, bainaez dira zertan entzunenak izan behar. Isiltasunak,bestalde, garrantzia handia du, artistarenfigura ulertzeko. Isiltasuna, bere horretan,ez da existitzen, isiltasuna soinua erebadelako. Kasu askotan, indar handiago bildu dezake isiltasunak musikak berak baino.Eta, nondik abiatzen da ba, artistabaten sorkuntza? Bakardadetik, isiltasunetik.\nIsiltasunetik abiatzen daartistaren bidaia, baita dokumentalaere.\nZuri beltzaren aldeko hautua eginduzu dokumentalean.\nAlainek hala margotzen ditu bere koadroak,eta bere arteak inspiratuta,dokumentala grisen eskala horretan grabatzeaerabaki nuen. Niri ere ederra iruditzenzait zuri-beltza: distraziorako aukeragutxiago uzten du, eta bestelako aspektueibalore handiagoa ematen die. Koloreak estaliditzakeen xehetasunak nabarmentzen dirazuri beltzean, planoaren egitura hobeto ikustenda, baita plano barruko elementuen formaere. Hori nahi nuen nik, distrazioak ekidin,ikuslea artistaren bidaia horren barruanmantendu. Jakin badakit horrek ez duela askosaltzen, baina dokumentalaren bizkarrezurretakobat bihurtu den apustu estetikoa izan dahorrela grabatzea.\nLehen filma duzu 'Margolaria'. Nolako esperientziaizan da?\nMargolaria egin aurretik, ez nekien zer zenfilm bat egitea. Etengabeko ikaskuntza prozesuaizan da, egiten ikasten baita gehien, etaasko gozatu dut. Istorioak kontatzeko bokazioadudala sentitzen dut eta Margolaria-rekinhori egin dut, istorio bat kontatu. Nik eta IntzaLarrañaga nire bikotekideak hasi genuenproiektua. Zentzu horretan, oso esperientziapertsonala izan da. Gerora, jende berria batuda dokumentalera: Maluta Films ekoiztetxeakinteresa azaldu zuen eta gure proiektura batuzenean, asko profesionalizatu zen dokumentala.Gidoia Xabier Etxeberria, Martin Etxeberriaeta hirurok hasi genuen eta Iker Trebiñorenlaguntza izan dugu filmazioan. Haren begiradakere asko lagundu du.\nDokumentala egin ondoren, zer iritzi duzu artistarenfiguraren inguruan?\nArtistaren bizitza ez da erraza. Artetik bizitzeaez da egun batean hartutako erabakia,eguneroko borroka bat baizik. Sortzaileokbadakigu mugitzen ari garen ozeanoak zertamaina duen, eta zeinen txikiak garen ozeanohorretan. Hala ere, horretarako hautua egindugu. Mikelek duela 20 urte hartu zuen erabakihori, eta denetik bizi izan du: gauzak osoongi doaz batzuetan, beste batzuetan ez zaizuezer ateratzen, lanik gabe zaude, baina sortzaileazara, eta horretan jarraitzen duzu, gauzakhobetzeko lanetan. Horregatik diot artistarenlanbidea, aipatutako zailtasunak ahaztugabe, dauden lanbide duinenetako bat dela,norberak bere buruarekiko eta artearekikoduen konpromisoan oinarrituta. Askotan artistenarrakasta izaten da ikusten duguna, jakingabe bere bizitzaren parte handi bat bakardadeanpasatzen duela, krisi askori aurre eginbehar diela, eta oso momentu zailak pasatzendituztela, pentsatzen duguna baino gehiagotan.\nNon izango dugu 'Margolaria' ikusteko aukera?\nMartxoaren 22an estreinatuko da EuskalHerriko zinema-aretoetan, hiriburu zeinherrietan, eta aurretik, martxoaren 12an, aurreestreinaldi berezia egingo dugu Mikelek etabiok Bilboko BBK Aretoan, 19:30ean. Hortikaurrera, pozik egongo gara eskatzen digutenlekuan Margolaria elkarrekin aurkezteko.


Bonbak bakearen egunerako\nNafarroako Gobernuak Tuteran ospatu du Bakearen Nazioarteko Eguna. Ekitaldiak bat egin du Espainiako armadaren 'Ekaitza operazioarekin'. Benetako munizioa erabilita Bardea bonbardatuk dute datorrren astean. Hori salatzeko, eta tiro eremurik ez dutela nahi aldarrikatzeko manifestazioa egin dute gaur eguerdian.\n"Gladys del Estal da auzi honetako lehen biktima"\nBardeako tiro eremuaren aurkako hasierako jarrerari eutsi dio Angel Rinconek. Barruan sartu zen bonbardaketak hainbat orduz geldiarazi zituen protesta batean.\n1936ko altxamenduak Nafarroan eragin zuen garbiketa politikoa aztertu du Fernando Mikelarenak 'Sin piedad' liburuan; lanak egon den zigorgabetasuna agerian uzten duela nabarmendu dute irakurri duten fusilatuen senideek.\nHitza nahi dute baztandarrek\nAurrera jarraitzen du Aroztegiko proiektuak, Lekarozen 228 etxebizitza, lau izarreko hotela eta golf zelaia eraikitzeko. 'Aroztegia... eta gero zer?' plataformako kideek salatu dute udalerriz gaindiko eragina duen plan gisa tramitatu izana, eta bete beharreko galdeketa egitea eskatu dute.


Gipuzkoako eta Arabako Partzuergo Orokorrak mendien erabilerak eta aprobetxamenduak arautzen dituen ordenantza aldatzeko proposamena jarri du jendaurrean interesa duen edonork ekarpenak egin diezaizkion. Gipuzkoako EHNEtik honako ekarpenak aurkeztu ditugu: “1995. urteko ordenantza hauek, azken urteetan hainbat aldaketa izan dituzten. Horien artean 2017koa. Azken hori juntan onartua izan zen arren, Gipuzkoako Aldizkari Ofizialean ez da oraindik argitaratu. Alde batetik, ‘Onuradun eta erabiltzaileak’ ataleko 8. artikuluak dio Partzuergoko ondasunen erabilpenean lehentasunezko eskubidea aitortzen zaiela partzuerrei izaera hori ez dutenen aurretik, antzinako ohitura horren arabera eta beti indarrean dagoen legeriarekin aurkaesanik sortzen ez bada. Eta bestetik, ‘Abere eta Larreen Aprobetxamendua’ ataleko 25. artikuluan zehazten da, ordenantza honen ondorioetarako, ordenantza honen 5. artikuluan aurreikusitakoaren arabera partzuer izaera duten eta ondorengo baldintzak betetzen dituzten biztanleei emango zaiela abeltzain-partzuer izaera: aprobetxamendua lortzeko unean gutxienez 3 urteko antzinatasunez izena emanda egotea udal erroldan eta bere jarduera nagusia abeltzaintza izatea, ekainaren 6ko 34/1989 Foru Dekretuko 2.3.artikuluan jasotako irizpideekin bat etorriz”.\nTranshumantzia aintzat hartu\nGipuzkoako EHNEtik uste dugu erabiltzaileak definitu eta hauek bete beharreko baldintzak arautzeko nahikoa aipamen egiten dela ordenantza hauetan eta ekarpen honekin gure ezadostasun osoa agertu nahi diogu 2015. urtean, abeltzainen iritziak bildu gabe, zuzenean jasotako aldaketari. Hau da, 22. eta 35. artikuluetan gehitu zen ‘abere ustiakuntza Partzuergoko edozein herritan kokatuta egon beharko da’. ‘Abere-ustiakuntza’ definitzea falta da ordenantzan eta horri gehitu nahi diogu artzantzan transhumantziak izan duen garrantzia. Neguan artaldeak menditik jaitsi eta klima epelagoetara eramanten zituzten artzainek. Mendiko elurtetatik ihesi, artzainek negua beste nonbaiten ematen zuten, artaldeentzako larre bila eta gaur egun ere halaxe gertatzen da. Are gehiago, gipuzkoar gehienek herri zehatz batean erroldatuta egonagatik ere, egunero kilometro asko egiten dituzte lanera joan ahal izateko. Hori guztia kontuan hartuta, ez diogu zentzurik ikusten aurrez aipatutako esaldiari eta aipamen hori ordenantzetatik kentzea eskatzen dugu.\n25.artikuluan pertsona juridikoentzako ezartzen diren baldintzak, inbertsioetarako laguntza lerroan zehazten direnak kontuan hartzea eskatzen dugu, hau da, pertsona juridikoetan partaide direnen %50ak eskatutako baldintzak bete ditzaten exijitzea, ez gehiago ez gutxiago


Fusilatutako errepublikazaleak omendu dituzte, II. Errepublikaren aldarrikapenaren 88. urteurrenean - Tolosa - Tolosaldeko ataria\nFusilatutako errepublikazaleak omendu dituzte, II. Errepublikaren aldarrikapenaren 88. urteurrenean\nIrati Urdalleta 2019-04-18 18:39\nTolosako Foro Errepublikazaleak deituta, hainbat errepublikazale bildu dira Tolosako hilerrian. Lore eskaintza eginez omendu dituzte fusilatutako errepublikazaleak.\nTolosako hilerrian dagoen frankismoaren biktimen omenezko oroigarrian egin dute fusilatutako errepublikazaleen aldeko ekitaldia. Bertaratutakoek adierazi dute 80 urteren ondoren ez dutela ahazten, eta eraildako senide eta lagunentzat justizia aldarrikatzen jarraituko dutela. Gaur betetzen dira 88 urte Eibarren II. Errepublika aldarrikatu zenetik, eta horren harira egin dute omenaldia.\nGarbiñe Biurrun epaileak hartu du hitza eta esan du oraindik errepublikaren zain daudela eta horren alde egin behar dela borroka: “Monarkiarik gabeko sistema eta baloreak behar ditugu, benetako askatasuna, berdintasuna eta justizia soziala behar ditugulako”.\nTolosako Foro Errepublikazaletik salatu dute 1962an 36 pertsonaren gorpuzkinak atera zituztela Tolosako hilerritik eta Madrileko Erorien Haranera eraman zituztela: “Gorpuzkin horiek berriro ekartzeko eskatzen dugu, familiek horiek edukitzeko eskubidea daukatelako”. Gaineratu dute, duela hilabete batzuk, Lucas Ugarteren familiak hala eskatuta, bere senidearen gorpuzkinak Erorien Haranetik atera eta Tolosara itzultzeko lanak hasi dituztela. “Oraindik gauza asko dauzkagu egiteko, beste guztiei ere zor diegulako justizia eta erreparazioa”. Omenaldia amaitzeko, bandera errepublikazalea jarri dute Tolosako udaletxeko balkoian.


Haurrarengan nola jokatzen duten\nHaurraren ahultzea eta nola jokatu\nHaurtxoak eta haurtxoak asalduratik ateratzea\nHaurraren sufrimendua, haur eta haurtxoak asfixia\nSalvaVidas proiektua\tBloga Abenduaren 16 2018\t Ikusia 6176\nArreta berezia jarri behar dugu, 1 eta 4 urte bitarteko umeen artean hausturarik gabeko heriotz-tasa handia dagoela, eta txarrena ez da zer den jakitea. Denboran erreakzionatzen da funtsezkoa, segundotan bigarrenean umeak arnasketa gelditu dezake eta ondorioak oso larriak izan daitezke.\nZer egin dezakegu haurrak sufritzeaz?\nOso kontuz ibili behar dugu janariarekin eta janaririk gabeko fruitu lehorrak esateko zailtasunak izan ditzaketen objektuak ez gainditzeko.\nHaurra bat-batean ez bada negar edo eztul egin, zerbait bere aire-konpainia estutu dezake. Zarata bitxiak egin ditzakezu edo ez duzu soinurik sortzen zure ahoan irekitzen duzun bitartean eta zure larruazala gorri edo urdinxka bihur daiteke.\nEztula edo gag badaukazu, airean dagoen obstrucción parcial bat besterik ez da uzten eztula jarraitzeko. Eztulak oztopoak ezabatzeko modurik eraginkorrena da.\nkontziente bada baina ezin eztula, negar edo arnasketa, arretaz ipini goitik behera, zure forearm gainean, eta berriz bera bere burua eta bere lepoan onartzen duten.\n1- Jarri beste eskua eta besaurrea haurraren gainean, zure forearms erdian dagoela.\n2- Luzatu eskua eta erabili hatz lodia eta hatz erakuslea haurraren masailezurra edukitzeko.\n3- Piztu haurra eta astiro-astiro jarri bere sabelean, zure besaurrean eserita.\n4- Beheratu besoa eta estutu izterrean, haurtxoaren burua zure bularrean azpitik dagoenean.\n5- Zure eskutitzaren oinarekin, sorbalda-orpo edo sorbalda artean bost kolpe sendoa eman. Jarraitu zure burua eta lepoari laguntzeko, zer lortu ahal izango duzu zure ahoan sendo zure thumb eta forefinger artean. Haurra ez bada objektuarengandik kanporatzen, jarri eskua (lepoak bizkarrean emanez) lepoaren atzealdean eta bizkarrezurrari beso berdina erantsi. Astiro-astiro bihurritu zure beste eskua eta besaulkia besaulkiaren inguruan.\n6- 5 bularreko konpresioak egiten ditu.\nHanditu zure eskua eta erabili zure thumb eta forefinger haurtxoa jaw mantendu, aldi berean, zure forearms erdian jarri duzu zure burua eta lepoan laguntzeko. Behera ezazu besoa zure kontrako izterrean bizkarra darabilela, ziurtatu haurra gorputzaren azpitik dagoela.\nJarri bi behatzak haurraren bularrean erdian, zure nipplesen artean dagoen irudizko lerro baten azpian. Bularrean konpresio bat egiteko, sakatu bularra 2 cm inguruan konprimitzen saiatzen zarenean.\nEgin bost bularreko konpresio bizkorrak\nErrepikatu kolpeak bizkarrean eta bularreko konpresioetan.\nbost back kolpeak eta bost bularrean compressions sekuentzia jarraitzen duzu egin arte objektuetan edo haurra hasten arte eztula edo arnasketa negar bakarrik. Eztula egiten duzunean, ez ezazu eteten, utzi objektuaren eject saiatzen.\nHaurrentzako afaria> 1 urtea\nUmeek eztutzen badute, eztula jarraitzeko animatu beharko litzaioke obstrucción eragiten duen atzerriko gorputza erauzteko.\nEZIN EZIN, EZ EZ AHAZTEN: Sorbalden arteko bost kolpeak bizkarrean erdialdean eman behar ditugu. Lan hori ez bada, sabelaldea bost konpresio bizkorra egin behar dugu. 5 kolpeen sekuentzia berriro errepikatuko dugu 5 abdominoko konpresioetan, atzerriko gorputza ateratzen den arte edo inkontzientea izan arte.\nBisitatu gure Lifesaving proiektuaren webgunea eta nola okertu eta nola erabiltzen den jakiteko moduari buruzko informazioa aurkituko duzu anti-bonbardaketa gailua.\nHigienea eta babesa


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Elektrizitatea eta Elektronika (Lanbide Arloa)" topic_facet:"Muntaia- eta mantentze-lan elektriko/elektronikoak (Modulua)" topic_facet:"Mantentze-lan elektromekanikoa (Heziketa Zikloa). Erdi maila" genre_facet:"Interneteko baliabidea"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Elektrizitatea eta Elektronika (Lanbide Arloa) Proposatutako gaia: Muntaia- eta mantentze-lan elektriko/elektronikoak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila Generoa / Forma: Interneteko baliabidea\nAutomatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 7 Fabrikazio Mekanikoa (Lanbide Arloa) 7 Fabrikazio Mekanikoko Sistema Automatikoen Programazioa (Modulua) 7 Fabrikazio mekanikoko produkzioaren programazioa (Heziketa Zikloa). Goi maila 7 Instalazioa eta mantenimendua (Lanbide Arloa) Gehiago ... 7 Lanbide Heziketa Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Muntaia- eta mantentze-lan elektriko/elektronikoak (Modulua) 7 Sistema automatizatuak (Modulua) 5 Elektrizitatea eta automatismo elektrikoak (Modulua) 5 Galdaketa eta pulbimetalurgiaren bidezko produkzioa (Heziketa Zikloa). Goi maila 4 Linea automatizatuen muntaia- eta mantentze-lanak (Modulua) 3 Mekatronika Industriala (Heziketa Zikloa). Goi maila 3 Sistema elektrikoak, pneumatikoak eta hidraulikoak (Modulua) 2 Automatismo Elektrikoak, Pneumatikoak eta Hidraulikoak (Modulua) 2 Lan giroko harremanak (Zeharkako Ikasgaia) 2 Sistema mekatronikoen irudikapen grafikoa (Modulua) 2 Sistema sekuentzial programagarriak (Modulua) 1 Fabrikazioaren Automatizazioa (Modulua) 1 Industria-robotika (Modulua) 1 Instalazio domotikoen eta automatikoen konfigurazioa (Modulua) 1 Linea Automatizatuen Eroapena eta Mantentze Lanak (Modulua) 1 Neurketa eta Erregulazio Sistemak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema elektroteknikoak eta automatizatuak (Heziketa zikloa). Goi maila Guztiak ikusi ... gutxiago ...


Zeri deritzogu jolas sinbolikoa? - Calasanz Santurtzi\nZeri deritzogu jolas sinbolikoa?\nJolas sinbolikoa gure haurren garapenaren zati garrantzitsua da, beraientzat modu naturalenean praktikatzeko aukera ematen duen baliabidea izanik, hau da, jolasa. Horrela, eguneroko ekintzak eta beharrezko trebetasunak barneratzen dituzte.\nPiageten arabera, jolas sinbolikoa haurrak gertakari errealak eta alegiazkoak konbinatzeko gai izatean datza, haurrek fikziozko egoerak berregiten dituztela benetan gertatzen ariko balira bezala, protagonistak bihurtzen dira eta objektuak irudimenean bizitzen dira.\nJolas sinbolikoaren abantailak unean uneko eboluzioaren arabera aldatzen dira. Hasierako faseetan helburu nagusia inguratzen duten mundua asimilatzea da. Gozamena egitearen ekintza soilarekin batera dator, errepikapena garatzeko faktore erabakigarria izanik.\nHurrengo faseko ezaugarririk handiena beraien hizkuntzaren garapena da, beraien ingurune hurbilena izanik, komunikazio ereduetarako erreferentzia. Geroago, hizkuntzaren bilakaerarekin batera, irudimena eta sormena garatzen dira: heroiak eta heroinak, medikuak, dragoiak … simulatzen. Irudimenak ez du mugarik.\nApurka-apurka, jokoa garatu ahala, adin berekoekin lankidetzako ohiturak garatzen dituzte, joko eraikitzaileagoa izanik, elkarri lagunduz eta gizarte trebetasunak hobetuz. Interesgarria ezta?\nCategory: Haur hezkuntza 23 urtarrila, 2021\nPreviousPrevious post:Oier Bartolomé gana el premio AzterkostaNextNext post:Trabajando con Lego Mindstorm


AFA-DFA - Euskal gazteek Gasteizen erakutsiko dute aurten indarkeria sexistaren aurkako gaitzespena\nCurrent: Euskal gazteek Gasteizen erakutsiko dute aurten indarkeria sexistaren aurkako gaitzespena\nVitoria-Gasteiz, 2018ko azaroaren 22a\nBeldur Barik programa, gazteekin batera, indarkeria sexista prebenitzeko helburua duen urteroko programa da. 2009an jarri zen abian Emakundek eta EUDEL-ek bultzatuta, Berdinsarea- Berdintasunaren aldeko eta Emakumeenganako Indarkeriaren aurkako Euskadiko Udalen Sarea-ren esparruan. Egun, Emakundek bultzatzen du eta Arabako, Bizkaiko eta Gipuzkoako Foru Aldundien, zein EUDEL-en babesa jasotzen ditu. Gainera, Eusko Jaurlaritzako Hezkuntza, Hizkuntza Politika eta Kultura Sailaren, Euskal Herriko Unibertsitatearen (EHU) eta EITBren laguntza du.\nEdizio honetan 300 lan baino gehiago aurkeztu dira eta 58 udalerrik parte-hartu dute. Horietatik %76a lehen kategoriakoak dira, 12 eta 17 urte bitartekoena. Eta lanen %24a bigarren kategoriari dagozkio, 18 eta 26 urte bitartekoena. Kategoria bakoitzeko bi sari banatuko dira: 500 euroko lehen saria eta 300 euroko aipamen berezia. Horietaz gain, beste bi sari ere banatuko dira. Beldur Bariken webgunean egingo den herri bozkaketarekin, partaidetza saria aukeratuko da eta 300 euroko saria jasoko du. Eta, aurten ere, ikus-entzunezko ekoizpen onena baloratuko da 300 euroko sariarekin. Era berean, nabarmentzekoa da tokian-tokiko Beldur Barik lehiaketa ugari antolatu direla. (Beldur Barik webgunean Lehiaketa Lokalei buruzko informazioa eskuragai: Beldurbarik ) .


EUSKADI.-Abian da Bilbao Hiria Pop Rock Lehiaketaren 19. edizioa\nSei sari berri izango dira eta, 32.000 euro esku-dirutan emateaz gain, bi disko grabatzeko aukera eskainiko du, besteak beste\nJon Aritz Bengoetxea Bilboko Udaleko Hezkuntza, Gazteria eta Kirol Saileko zinegotziak Bilbao Hiria Pop Rock Lehiaketaren 19. edizioa aurkeztu du gaur. Edizio honeta berrikuntza garrantzitsuak izango dira, eta, esate baterako, sei sari berri antolatu dituzte.\nHorrez gain, prentsaurrekoan Festival Manager musika-jaialdien antolakuntzaren gainean egindako lehen simulazio jokoa aurkeztu da. Interesatutako guztiek Interneteko webgune honetan eskura dezakete jokoa: www.heineken.es/clubheineken/festival_manager.aspx.\nBertan, instalazioak kudeatu, langileak eta zerbitzuak kontratatu, dirua administratu, jaialdia ekipamenduz hornitu eta, batez ere, artistak kontratatu beharko dituzte, lehiaketako bigarren fasera igarotzen diren 40 banden artean. On-line trebatzeko moduko jolasa ez bada ere, aldian behin informazioa trukatzeko konexioak egingo dira. Gogoan izango dira bai jaialdiaren arrakasta, bai eta banden lana ere, eta horretan oinarrituta erabakiko da zein izango den jokoan baloraziorik onena, eta ondorioz Heineken Saria jasoko duen banda.\nLehiaketan bi fase egongo dira. Lehena izena emateko fasea izango da; abenduaren 31 baino lehen izena eman beharko dute parte hartu nahi duten talde guztiek. Taldeek gutxienez haiek osatutako hiru abesti biltzen dituen maketa edo disko bat aurkeztu beharko dute, ezin dute disko bat baino gehiago editatuta eduki, eta ezin izango dira aurkeztu aurreko edizioetan lehen edo bigarren saria lortu dutenak.\nOhikoa denez, modalitateak hiru dira: Pop-Rocka, Metala eta Joera Berriak. Era berean, modalitate bakoitzean hiru epaimahai espezializatu egongo dira, eta epaimahai-lanetan tokiko komunikabideetako profesionalak arituko dira.\nLan guztiak aurkeztu eta gero, epaimahaiek 40 talde (Pop Rockeko 23 talde, Metaleko 11 eta Joera Berrietako 6) hautatuko dituzte, eta, ondoren, bigarren fasean parte hartuko dute. Bigarren fasea 2007ko martxoa eta maiatza artean egingo da; alegia, talde horiek zuzenean aritu beharko dute BilboRock-La Merced aretoan. Metaleko eta Pop Rockeko hiru talde onenek, berriz, ekainaren 6ko eta 7ko azken kontzertuetan jo beharko dute. Ondoren, modalitate bakoitzeko irabazleak hautatuko dira.\nIazko oinarriekin alderatuta, aurtengo berrikuntzak hauek dira: lehiaketarako 40 talde onartzea (iaz, 46) eta gonbidatuak 10 izatea (iaz, 12). Edizio honen berrikuntza bezala, gonbidatutako taldeek aukera izango dute gainerako parte-hartzaileek dituzten sari berberetan parte hartzeko.\nBestalde, sarietan aldaketa batzuk egin dira; hain zuzen ere, Joera Berrietako sari bat kendu egin da eta beste sei sari berri jarri dira. Modu horretan, 32.000 euro esku-dirutan banatzeaz gain, bi disko grabatzeko aukera eskainiko da, musika-tresnak emango dira eta beste jai batzuetako karteletan bandak agertuko dira.\nBilbao Hiria lehiaketan emango diren diru-sariak ondokoak dira: Pop Rock modalitatean, lehenengoak 6.000 euro, bigarrenak 4.000 euro, hirugarrenak 3.000 euro, laugarrenak 2.000 euro eta bosgarrenak 1.000 euro; Metalean, lehenengoak 6.000 euro, bigarrenak 4.000 euro eta hirugarrenak 2.000 euro; Joera Berrietan, irabazleak 4.000 euro jasoko ditu.\nBestalde, Bilbao Hiria saria emango da Estatuko banda onenarentzat, eta CD bat grabatzu ahal izango du. Halaber, Bilbao Aktiba! saria jasoko du Euskal Herriko banda onenak (CD baten grabazioa).\nSennheiser 935 Award izango da sari berrietako bat, Pop Rockeko eta Metaleko Estatuko kantari onenarentzat, hain zuzen ere. Irabazleak, Sennheiser Evolution G2 hari gabeko mikrofono 1, MD935 kapsularekin eramango du.\nBilboRock zuzenean saria ere berria da: BilboRock aretoan doan aurkezteko aukera Estatuko bandarik onenak eta Euskal Herriko bandarik onenak egindako lanak, sari horiek medio. Halaber, Azkena Rock Festival sariari esker, Euskal Herriko rock banda onenak ARF jaialdiaren seigarren edizioan jo ahal izango du. Sonor saria Bilbok gonbidatutako banda onenarentzat izango da: 8 kanaleko nahasketa-mahaia, efektu eta guzti, eta 2 ahots-mikrofono.\nP60-NL Podium sari berriari esker, Holandako jaialdi batean jo ahal izango du irabazleak, eta Heineken sariarekin, Festival Manager jokoan baloratutako banda onenak Bilbao Hiria-ren 19. edizioko kontzertuetan erabilitako backline (10.000 euro inguru) eramango du.\nGrab saria Metaleko banda onenarentzat izango da, eta metal musikari lotutako jantzien markaren urtebeteko laguntzan datza. Epiphone saria ere berria da, Pop Rockeko eta Metaleko gitarra-jole eta baxu-jole onenentzat: bi gitarra eta bi Epiphone baxu.\nBilbao Hiria Pop Rock lehiaketa 1998. urteko urrian jarri zen abian, eta, geroztik, urtetik urtera, gero eta jende gehiagok parte hartu du. Aurreneko edizioetan, batez beste 170 bandak parte hartu bazuten ere, kopuru hori dezente igo da; iaz, esate baterako, Estatuko nahiz Europako gainerako herrialdeetako 1.600 taldek parte hartu zuten. Guztira 24 kontzertu eman ziren, eta kontzertu horietan 10.000 lagun baino gehiago bildu ziren.


BAO, La Revista de Bilbao | Alejandriako Liburutegiak. Euskaltzaindiaren Azkue liburutegia\nAlejandriako Liburutegiak, Euskaltzaindiaren Azkue liburutegia, Hibai Agorria, Seve Calleja,\nOñatin egin zen Euskal Ikaskuntzen lehenengo Kongresuan hartutako akordioaren ondorioz 1918an sortua. Euskaltzaindiak lehenengo euskaltzainen artean Resurrección María de Azkue, Arturo Campión eta Julio de Urquijo izan zituen besteak beste, eta egoitza beti Bilbon izan du. Lehenengo egoitza izan zuen tokitik gaur egun dagoen tokira bitartean Arbieto eta Elkano kaleetan ere egon da. Oinarrizko zenbait helburu ditu, batetik, Euskararen gramatika arauak ikertu eta formulatzea, lexikoa zerrendatzea eta lexikoan, gramatikan eta grafian hizkuntza literario bateratua sortzea; bestetik, hizkuntzaren eskubideak babestea, euskal hiztunen adierazpide izan dadin.\nHistoria pixka bat. Eratzeari eta lehenengo bilerei buruzko guztia Euskara aldizkariaren lehenengo zenbakian jasota dago, 1920an. Bertan kontatzen denaren arabera, Euskaltzaindia sortzeko lehenengo asmoa 1886koa izan zen, Aristides Artiñanok urte horretako Durangoko Euskal Jaiak zirela eta egindako Euskal Akademiaren Egitasmoaren proposamenetik abiatuta. Aldizkariak, ikerlanak, lanak eta aktak hedatzen dituenak, lehenengo garaia izan zuen 1937ra arte. Bigarrena, hamasei urte geroago etorriko zen, 1953an alegia, eta sortzailearen izena daraman Liburutegiko apalategietan gordetzen da, Azkue Liburutegian hain zuzen. Bertan, Azkuek berak sortutako lanekin batera, Morfología Vasca (1925) edo Cancionero Popular Vasco (1922-1925), Seber Altuberen Erderismos (1929) edota literatura lan klasiko handien lehenengo edizioak ere gordetzen dira, hala nola Leizarragaren Iesus Christ gure Iaunaren Testamentu Berria (1571) edo Axularren Gero (1643). Azken urteotan Azkue Biblioteka eta Artxiboa izena hartu duen liburutegiak, halaber, artxibategi ondare garrantzitsua gordetzen du, non sortzailearen artxibo pertsonala ez ezik, Apraiz, Ibinagabeitia, Zaitegi eta beste euskal intelektual ugarirenak ere gordetzen baitira. Historian zehar, eta sortzailearen asmoari jarraiki, Azkue Liburutegiak ondare bibliografiko garrantzitsuak biltzen ditu, hala nola Jon Bilbaoren bibliofiloarena edota George Lacomberena, Julio de Urkijorekin batera RIEV (Revista Internacional de Estudies Vascos) sortu zuenarena, hasiera batean Telesforo Monzónek hartuta, baina betiere euskararen ingurukoak, euskal historiari, erlijioari, antropologiari, musikari eta folkloreari buruzko material ugari ere biltzen duen arren.\nEuskaltzainek erabiltzeko ez ezik, Euskaltzaindiaren liburutegiko areto eta artxibategiak euskal hizkuntza eta kultura ikertzen dutenentzat irekita daude, eta hala azaltzen digu egungo zuzendaria den Pruden Gartziak: “Arduradunen xedea da ABK (Azkue Bibliotekaren Katalogoa), gaur egun euskaraz baino ez dagoena, beste hizkuntza batzuetan ere eskuragarri egotea”. Bai bera bai artxibategiaren arduraduna, Josune Olabarria, harro daude José Antonio Arana Martixa (1931-2011) euskaltzain eta liburuzainak egindako lan handiaren dizipulu eta jarraitzaile izateaz, berak eman baitzion Azkueren ondareari gaur egun duen forma, eta lan egiten dute hori guztia interesa dutenen esku ipintzeko.\nTexto: Seve Calleja • Fotos: Hibai Agorria


Altzibarko berrurbanizazio lanen bigarren fasea epe motzean bukatuko da\nDonepetri kalea izango da berritzen hurrengoa\nAltzibar auzoa berritzeko lanak aurrera doaz. Dagoeneko Martintxo kaleko eta Klarene plazako azpiegiturak berritu dira eta oinezkoentzako pasabideak ere egin dira. Eremu horietan lanak Aste Santu aurretik bukatuko dire aurreikusten da.\nHurrengo fasea Donepetri kalea berritzea izango da. Gaur hasi dira lehenengo lanak. Eremu horretan ere lurpeko azpiegiturak berrituko dira, oinezkoentzako pasabideak berritu eta errepidea asfaltatu. Lan horiek Aste Santu ondoren egingo dira eta kalea itxiko da, zenbait aldaketa eraginez.\nDonepetri kaleko lanak direla eta, kale horretako bizilagunen hondakinen zintzilikarioak Donepetri 1 atariaren aurrean jarriko dira.\nAltzibar hobetzeko lanak\nLanen helburu orokorra Altzibar auzoa biziberritzea da: auzoa erosoagoa izatea altzibartarrentzako; zaharkituak dauden eremu eta azpiegiturak berritzea; eta mugikortasuna hobetzea, auzoa seguruagoa eta irisgarriagoa eginez.\nHelburu horiek lortzeko oinezkoen bideak berritu, errepidea asfaltatu eta azpiegiturak (ur-harguneak, saneamendu-sareak eta argiteria lurperatzea) berrituko dira Altzibar auzoaren alde zahar eta erdigunean.


Itxaropena, zertarako? –\nArg: Biswarup Ganguly\nJohn Hopkins Unibertsitatea Baltimoren dago, Amerikako Estatu Batuetan. XX. mendean Richter izeneko psikologoak bertan egin zuen lan eta batzuetan esperimentu nahiko krudelak ere egiten zituen. Garatu zuen ikerketa batean urez erdizka betetako ontzi handi itxietan sartzen zituen arratoiak. Bertan bizirauteko igeri egin behar zuten, etengabe. Batzuek egunak ematen zituzten igerian, baina beste batzuek minutu batzuen buruan itotzen ziren.\nHasierako hipotesiak estressaren eraginari leporatu zion heriotz goiztiar horien erantzukizuna, baina berehala baztertu zuen: animaliek ez zuten estresari lotutako adierazpen fisiologikorik (taupaden eta arnasaren azkartzea, adrenalina maila handia…). Aldiz, aurkakoa erakusten zuten: arnasaren moteltzea eta tenperatura jaitsiera. Arratoiek amore ematen zuten, etsita zeuden, ez zuten aterabiderik ikusten. Ikerlariek beste aldaera bat egin zuten esperimentuan: arratoi batzuk lehorrera ateratzen zituzten denbora oso labur batez. Horiek askoz gehiago irauten zuten igerian: itxaropena zuten, bazekiten ur horretatik atera zitezkeela inoiz.\nVetusta Morla taldearen “Golpe maestro” kantaren bertso batek honela dio: “Fue un atraco perfecto, fue un golpe maestro, dejarnos sin ganas de vencer”. Etsipena hitza etsi aditzatik dator, hau da, utzi, laga, amore eman. Horregatik edozein lehiatan irabazteko asmotan helburuetako bat aurkakoak itxaropena galtzea da.\nGurera ekarriz, batzuetan gure hizkuntzaren inguruan daukagun ikuspegia hain da ezkorra! Ematen du euskararako nahi genukeen hori izugarri urrun dagoela; eta esku artean dugunak ez duela ia ezertarako balio. Adibide oso erabilia hartuta, badakit euskararen kontuan botila ez dagoela beteta, inondik inora, baina zintzoki onartu beharko dugu hutsik ere ez dagoela.\nOndorioak atera ditzakegu: etsipenak eta adierazpen ilunek edozein asmoren etsai arriskutsuak dira, baita euskaltzaleon proiektuena. Salba dezagun hizkuntza ekiten, noski, baina irribarrez, itxaropenez aurrera begira.\netorkizuna, euskalgintza, itxaropena, zertarako?\n2 pentsamendu “Itxaropena, zertarako?”-ri buruz\nBenat Castorene 2022-06-21 14:13\nEsperimentua baliatu behar da buruan buru.\nItxaropentsu ala etsitu, esperimentu horren baldintzetan egonda arratoi guziak ito egin dira .\nGu ere ez bagara baldintza hauetatik ateratzen gureak egin du.\nBenat Castorene 2022-06-24 11:34\nGure kasuaren gainean hausnartzeko, garaitoien esperientzia hau interesgarria da baina baina mugak ditu. Izan ere garatoien egoera sinplea bezain muturrekoa da: hitz laburrez esanda garratoiek inolako aterabiderik ez dute heriotza baizik. ez heriotza linguistikoa edo kulturula guk bezala fisikoa baizik. Gu ordea, kezka politiko eta linguistikoez aparte, gure bizitza ez da jokoan eta ongi bizi gara. Horregatik ez dugu gure burua hiltzen uzten garratoi etsitu horiek bezala.\nBaina ddiferentziak diferentzi, esperimentazioa interesgarria da.\nAldiz Joseanek ateratzen duen konklusioa lasterregia eta partziala. deritzot. Gehiago aurreiritzi dirudi konklusio baino. Hona zer o ndorio ateratzen duen:\n“Ondorioak atera ditzakegu: etsipenak eta adierazpen ilunek edozein asmoren etsai arriskutsuak dira, baita euskaltzaleon proiektuena”\nEne aburuz, Iparraldean behintzat, inportanteagoa litzateke goraraztea:\n“ilusioek eta eta adierazpen ederrek edozein asmoren etsai arriskutsuak dira, baita euskaltzaleon proiektuena”


topic_facet:"Lanbide Heziketa" topic_facet:"Landa inguruneko gorputz eta kirol ekintzen gidaritza (Heziketa zikloa). Erdi maila" topic_facet:"Mendekotasun-egoeran dauden pertsonentzako arreta (Heziketa Zikloa). Erdi maila" topic_facet:"Gorputz eta kirol ekintzak (Lanbide Arloa)" genre_facet:"Monografiak"\nProposatutako gaia: Lanbide Heziketa Proposatutako gaia: Landa inguruneko gorputz eta kirol ekintzen gidaritza (Heziketa zikloa). Erdi maila Proposatutako gaia: Mendekotasun-egoeran dauden pertsonentzako arreta (Heziketa Zikloa). Erdi maila Proposatutako gaia: Gorputz eta kirol ekintzak (Lanbide Arloa) Generoa / Forma: Monografiak\n1 Ezintasuna dituzten pertsonentzako jarduera fisikoak (Modulua) 1 Gizarte eta kultur zerbitzuak (Lanbide Arloa) Gorputz eta kirol ekintzak (Lanbide Arloa) 1 Gorputz eta kirol ekintzen sustapena (Heziketa Zikloa). Goi maila Lanbide Heziketa Landa inguruneko gorputz eta kirol ekintzen gidaritza (Heziketa zikloa). Erdi maila Gehiago ... Mendekotasun-egoeran dauden pertsonentzako arreta (Heziketa Zikloa). Erdi maila 1 Osasun arreta (Modulua) Guztiak ikusi ... gutxiago ...


Antzerkiak Usurbilgo kale zoko bustiak biziarazi zituen - GARA\nKronika | II. kale antzerki eguna\nAntzerkiak Usurbilgo kale zoko bustiak biziarazi zituen\nUsurbildarrek ederki frogatu zuten atzo antzerkiak kalea bizi dezan ez dagoela uda garaiaren zain egon beharrik. Eta behin arriskua hartuta, udaberrian parean gerta daitezkeen laino beltzen mehatxuari zenbat eta aurpegi irribarretsuagoarekin erantzun, askoz hobeto dela.\nUsurbilgo erdigunea, dema plaza eta frontoia ziren Kale Antzerki Eguneko gune nagusiak. Baita inguruko hainbat kale ere, gehiegi urrundu gabe hala ere, oinez batetik bestera joateko moduko tartean.\nAntzerkia izan zen jaun eta jabe. Kale antzerkia, giro bereziaz gozatzeko aukera eskaintzen zuena: alaia eta parte-hartzailea, aktoreak zein bildutako ikusleak bihurrikeriak egitera gonbidatuz. Hauxe zen antolatzaileen helburua eta ezin esan bete ez zenik.\nTxerriki eta Zarauzko Alproja izan ziren errepikatu zuten taldeak. Gainontzeko guztiak lehen aldiz inguratu ziren Usurbilgo kaleetara. Konpainia amateurrak eta profesionalak, guztiek elkar hartu eta antzerkiak Usurbilgo kaleak bizitzea lortu zuten. Aurrez aurre, adi-adi, eserita une batzuetan, zutik edo presaka atzetik segika besteetan, adin eta kolore guztietako herritar eta bisitariak.\nEz da agertoki ikusgarririk behar aktoreen eta ikusleen arteko bat-bateko harremana pizteko. Nahikoa oholtza gainean zapi koloredun bat, txikienak gainean esertzeko. Haur zein helduen aurpegietan irribarrea marrazteko grina da gakoa, eta hori soberan dutela erakutsi zuten parte hartu zuten konpainiek.\nEz aparteko espaziorik, ez aurkezpen ponposorik ere ez du eskatzen. Segundo eskasetan guztiak harrapatzen ditu antzerkiaren magiak. Politena, publikoa kale zoko batean ezustean harrapatzea. Edota musika doinuaren «amua» irentsita, ikusleak kalez kale segizioan nola doazen ikustea.\nRiki, Txer eta konpainiak ireki zuen atzoko egitaraua eta gauerdirako Deabru Beltzak taldearen “Les Tambours de feu” lan ezaguna iragarria zuten, Makulu Ken perkusio taldearen kontzertuaren aurretik. Guztira, dozenatik gora ikuskizun.\nII. Kale Antzerki Egunean eskaini ziren lan guztiak lau hormetatik kanpo antzeztekoak ziren. Gainera, horietako bi espresuki prestatuak ziren egunerako: Txerriki taldearen “Oasia” eta Labearen “K(h)arrikak”.\nLehen konpainia hau, herriko antzerkizaleez osatutako taldea izan zen iaz eguna antolatzera animatu zena. Lehen edizioaren arrakasta nahikoa izan zen bigarrenari ekiteko.\nBatetik bestera, konpainia guztiak koordinatu eta xehetasun guztiak zaintzen aurkitu genuen Alex Tello kidea. Pozarren. Mendi aldera begiratu eta laino beltzak ikus zitezkeen baina ez zirudien kezkatuegia. «Iaz egun eguzkitsua izan genuen eta jendea barra-barra etorri zen. Gaur fresko egiten du, baina begira nola dauden», esan zuen bildutakoak seinalatuz.\nUne hartan Peter Roberts-en ikasleak ari ziren mimo emanaldia eskaintzen. Artzabal inguruko txokoak primeran txertatu zituzten antzezlanean. Kale antzerkiak eskaintzen dituen baliabideak nola erabili erakutsi zuten. Ikusleen aurpegietan, gehienak haurrak, harridura, jakin-mina ikus zitekeen. Alboan zituzten gurasoentzat bazkalosteko nagiak ateratzen laguntzeko ikuskizun aparta. Txaloka agurtu zuten mimo taldea, korrika frontoian tokia hartzera joan aurretik.\n«Goiz partea primeran joan da. Arratsaldea lasai hasi dugu, eguna luzea da-eta –zioen Alex Tellok–. Gauean, Deabru Beltzak taldearen saioa eta kontzertua indartsuak izango dira. Gure asmoa gaurkoa jaia izatea da, ez erakusleihoa, eta kontzertuarekin bukatuko da». Eguna ondo hasi zen, frontoi ingurua antzerkizalez beteta zela. Riki, Txer eta konpainiak elizako kanpandorrean hamar minutuko saioa eskaini zuten eguerdian. «Hasiera polita izan da –azaldu zuen Txerriki taldeko partaideak–. Landaberrikoa, berriz, zoragarria. Ia 60 lagun aritu dira taldeka, adin guztietakoak». Antzerkia, dantza eta musika uztartu zituen atzoko egitarauak.\nArratsaldea aurrera joan ahala giroa berotuz joan zen. Balorazioa, positiboa. «Bizitako giroa nabarmenduko nuke –argitu zuen–. Iaz asko ezustean harrapatu zituen baina gaur ez». Atzo gehienek bazekiten egitarauaren berri, baita ikuskizuna bukatu bezain pronto nora jo ere.\nEuskal Herrian uda partean egin ohi dira kale antzerki jaialdiak eta usurbildarrek ausart jokatu dute. «Udan pilatzen dira jaialdi guztiak. Gurea ez da herri turistikoa eta apirila hilabete aproposa ikusi genuen», adierazi zuen Tellok.\nTxerriki taldeko kidearen atsedenaldiak ez zuen luzaro iraun. «Frontoian hastera doaz eta gazteei deitu egin behar diet» esanez joan zen korrika. Gero eta ikusle gehiago biltzen joan zen hotzari aurre eginez. Euskaraz kale antzerkia egiten duten taldeen festa izan zen atzo Usurbilen egin zena. Ea ez den azkena.


Esteribar | Usetxi\nItsas-mailatik 760 metroko altueran dago eta Iruñetik 25 kilometrora, Arga ibaiaren eskuinaldean. Iparraldean Iragi dauka mugakide, ekialdean Urtasun, hegoaldean Leranoz, eta mendebaldean Esain. 2020. urtean 5 bizilagun zituen.\nErrege jaurerriko antzinako hiribildua izan zen, eta 1280an, Iragi, Leranotz, Artzinia eta Gurbindokoekin batera, bertako bizilagunek urtero 100 soldata eta 40 kahiz garagar eta olozko petxa zor zuten.\n1835-1845eko erreformetara arte, bailarako diputatuak eta txandaka etxeen artean izendatutako errejidore batek gobernatzen zuten tokia, (bost etxe eta bat hondatua XVIII. mendearen amaieran, bost bizilagun 1849an). Azken data horretan erretorearen aurkezpen-eskubidea Zangozako Ureta etxeari zegokion. Usetxiko haurrek Zubiriko eskolan ikasten zuten.\nSan Esteban Eliza txikiak, haranean geratzen den XII. mendeko portada erromaniko bakarra gordetzen du bere hormen artean. Dirudienez, uneren batean, portada iparraldeko hormatik hegoaldera eraman zuten, eta gaur egun hantxe dago. Kanpandorrea duela gutxi zaharberritu dute.\nAntzinako garbitokia . Lanerako tokia izateaz gain, herritarren topaguneak eta solasguneak ziren. Kanturako, istorioak kontatzeko zein eguneroko bizitzako gertakarien gorabeherak ezagutzeko leku aproposa izateaz gain, komunitatearen bizitzan jazotzen ziren hainbat gertaera ere sortzen ziren bertan.\nUsetxiko begiratokia. gailur eta mendi-magalez jositako ibilbide ederra igarotzen da Usetxitik, bere kokapen geografikoa dela eta, ikuspegi bikainak eskaintzen dituena. Usetxiko begiratokia gisa da ezaguna bidea, eta Baratxueta (1.148 m) eta Usetximendi tontorrera garamatza. Tartean, Anue-Esteribar trikuharri estazioaren zati bat aurkituko dugu, Armaiako trikuharria, hain zuzen, bi lauza eta tumulu zirkularraz osatutako espazioa.\nAbuztuaren 6 inguruan ospatzen dira.


Ile-apaindegira zenbatero joaten zara?\nZenbatero joaten gara? Zer eskatzen dugu? Modari kasu egiten diogu?\nAurreko belaunaldien errezetak gordeko al ditugu?\nOhiturak aldatzen ari dira eta, arlo horretan oso tradizionalak izan bagara ere, sukaldekoak ere bai.\nZein da zure txikitako lekua?\nDenok daukagu lekuren bat txikitako oroitzapen bereziak ekartzen dizkiguna.\nJose Luis Korta, saltsa askotako perrexila\nSekuentzia didaktiko honetan Jose Luis Kortaren biografia idatziko duzu. Sekuentzian zehar topatuko dituzu bere izaeraren inguruko adierazpenak, txikitako pasadizoak, entrenatzaile lanaz besteek diotena, izan duen polemikaren bat edo beste, eta nola ez, bere ingurune hurbileko jendeak berari buruz daukan iritzia. Horiek denak ongi aztertuta dituzunean, biografia idazteari ekingo diozu.\nZinema jende askoren pasioa da, eta ulertzekoa da, film on bat pantaila handian ikustea bezalakorik ez baitago. Zu lagun batekin joango zara film bat ikustera, eta lagun horri ikusiko duzuen filmari buruzko informazioa eman behar diozu.\nUsadio zaharretik datorren ideia da auzolana, gure artera berrituta iritsi dena. Sekuentzia honetan ekimena zertan den jakingo duzu, eta, gainera, auzolanean jarduteko eskakizuna egiteko gutuna idatziko duzu.


Galdu arte Juan Luis Zabala | Lengua y literatura | Xuletas, chuletas para exámenes, apuntes y trabajos\nGaldu arte Juan Luis Zabala\nEscrito el 16 de Abril de 2018 en vasco con un tamaño de 10,59 KB\nTxilardegik (eleberri existentzialista idazten du) Leturiaren egunkari ezkutua publikatu zuenean, euskal nobelagintzak aro berri bati ekiten ziola zirudien. Gaia, giroa, kokapena ezohikoa ziren. Ez zuten denek begi onez ikusi erlijio aldetik liburuari zerion heterodoxia.\nOhitura nobeletan ageri ziren baserrietako eta herri txikietako girotik aldentzen dela esan daiteke. Lehen pertsonan idatzia izateak eta protagonistak egiten dituen gogoeta filosofikoek taxu berezia eransten diote liburuari.\nLehen liburuetako euskara hobetu eta aberastu egin zuen Txilardegik Elsa Scheelen (1969) (obrarik onena) hirugarren eleberriarekin. Egitura aldetik ere, bide jorratuagoak erabili zituen. Euskal Herritik urrun, emakume belgikar baten arazo pertsonalak eta gorabehera sentimentalak azaltzen dizkigun liburuak irakurleria zabala bereganatu zuen. Nobela agertu zenean, egilearen bilakaera literarioan nolabaiteko atzerapauso zela uste izan zuten batzuek ;gaur, ordea, euskal narratibaren ibilbidean urrats garrantzitsutzat daukate gehienek.\nGabriel ArestikGabriel Arestik (1933-1975) bere ipuinak eta nobela bat. Liburuetan, egilea hil eta gero argitaratu ziren. Idazle bilbotarraren eleberri bakarra dugun hori Mundu-munduan (1965) antzerkirako moldatu zuen lehendabizi. Nobela atipiko horretan oso hurbil baina ezkutuan dagoen bizimodua bistaratzen digu Arestik: 1960 inguruko industrializazio basatia dela bide, Bilbo aldean sortzen diren txabola auzoetako miseria gorria sufritu behar dutenena.\nGerra ostean Kultura aldizkariek asko lagundu zioten saiakera munduaren garapenari: Euzko-Gogoak Guatemalatik (Miarritzetik geroago), Eganek Donostiatik eta Jakinen Arantzazutik.\nKoldo Mitxelena bizi zela ez zuen Koldo Mitxelenak euskarazko libururik argitaratu.Patxi Altunak batu zizkion Mitxelenaren idazlan hautatuak bilduman lagin banaka batzuk eta Letamendik Zenbait Hitzaldi izenekoan jaso zituen ikastaro batzuetako mintzaldiak. Egia da euskararen inguruan asko idatzi zuela, baina gaztelaniaz taxutu zituen lanetariko asko. Haatik, Mitxelenaren euskarazko lanek berezko pisua daukate kopuruaren aldetik eta, batik bat, kalitatearenetik.Hainbat aldizkari eta egunkaritan sakabanaturik zegoen Koldo Mitxelenaren euskarazko produkzioaz bederatzi liburuki osatu dira haren heriotzaren ondoren Euskal idazlan guztiak izenburupean. Eganen agertutakoak dira gehienak. Literaturazko sortze lanak izan ezik, denetik dago izkribu horietan.\nlandu TxillardegikTxillardegik batuaren bilakabidean eragin handia izango zuen liburutxoa kaleratu zuen Baionan: Huntaz eta hartaz. Hizkera bizi, moderno eta ausartaz garai hartako gizartean pil-pilean zeuden gaiak garatzen ditu hamar saiakera laburretan zehar. Harrezkero ere etengabe dihardu egile donostiarrak aldizkari eta kazetetan idazten. Atzerrian 1976ra arte, gure artean geroztik. Hizkuntzalaritzatik at, gizarte gaiak ditu gogokoen, politika eta soziolinguistika gehienbat. Saiakera antzean edo artikuluz taxuturiko liburu pilatxoa dauka argitaraturik. Hona hemen batzuk: Hizkuntza eta pentsakea, lau bat urte lehenago buruturik bazegoen ere; Euskal herritik erdal herrietara, ordura arteko artikuluen bilduma; Gertakarien lekuko edo autobiografia itxura duen Euskal Herria herlburu.\nMiranderen poesia Mirande euskaldun berria, hiritarra, Parisen jaio eta bizi izana, paganoa eta antikristaua. Inork antzekorik ere aldarrikatzen ez zuenean, Euskal Herriaren nortasuna defendatzeko, indarkeriaren alde agertu zen. Batzuek pentsatzeko eran faxismoaren ukitua ikusten diote. Horrelako baldintzekin oso bestelakoa izan behar derrigorrez Miranderen poesia. Metrikan baino areago gaietan eta hizkeran daude alderik nabarmenenak.\nBitoariano Gandiaga, jaiotzez Mendatakoa izan arren, ia bizitza osoa Atantzazun eta inguruetan pasatu zuen ikasle, apaiz eta irakasle lanetan. Ezaguna da hango mendiei, basoei eta paisaiari zien atxikimendua. Ez zen, parajeak pizten zion mirespenera soilik mugatu; gutxik bezala arakatu zituen bazter haietako zoko guztiak, hamaika trikuharri, zutarri, hilarri eta bestelako aztarna arkeologikoak aurkitu zituen. Lurrarekin zeukan loturak, ia haurtzarotik zapaldu zuen Arantzazuk, sorrarazi zion lehen poema liburua: Etorri.\nHamabi urteko hausnarketa luzeak bigarren fruitua ekarri zuen: Hiru gizon bakarka, frankismoaren hondarrean nekez erditu eta publikaturiko lana. Herri izan nahi eta ezin duen Euskal Herriaren egoera korapilatsua adierazten digu poema horretan Gandiagak. Laster, trantzisio garaian, Uda batez Madrilen; bertan Arantzazuko bakardadetik hiri handira doan idazleari hango zurrunbiloak iradokitzen dizkion sentimendu kontrajarriak azaltzen dira. Hiritzar liluragarriak baina, era berean, gupidagabeak gizaki arruntari egiten dion erasana bistaratzen zaigu, bertsokera ugari eta prosa poetiko bikainaren bitartez. Azken liburuak, Denbora galdu alde, eta Gabon dut anuntzio: lehenengoan barneko estalki guztiak erantzi eta era biluzian erakusten dizkigu bere oinaze eta sufrikarioak; bigarrenean, Eguberrien bestelako ikuspegia ematen saiatzen da gabon kanta modernoen bidez. Gandiaga hil ondoren ere kaleratu dira haren hainabt tesu: Adio.\nArestiren poesia liburuen lanak. Poesia asko idatzi zuen Arestik hogei bat urtean zehar. Hainbat lan ondu eta gero, bere obrarik egituratuena eta biribilena kaleratu zuen 1960an . Maldan behera. Batuaren aitzindari izango zen hizkera berri batean tauxutua, arnasa handiko poema sinbolista dugu. Interpretatzeko zailtasunak zituelako eta apika, liburu giza agertu ez zelako, ez zuen arrakasta larregi izan. Handik lau urtera plazaratutako Harri eta Herri ostera, urte gutxiren buruan agortu zen; gauza harrigarria poema liburua izanik. Estilo zuzenagoa zerabilen, jakina, herritarragoa, eguneroko arazoetatik hurbilago zegoena. Urte haietako gizarte giroari hobeto egokitzen zitzaion. Ildo beretik jarraitu zuen hurrengo obretan ere: Euskal Harria eta Harrizko Herri Hau.\nOiartzunen jaio zen Lekuona, idazle eta ikertzailearen iloba zen, eta osabarengandik jaso zuen, ahozko literaturarako eta poesiaren grina. Olerki intimista dugu honako hau: arantzak beretzat gorde eta bizitzaren ederra azpimarratu nahia adierazi nahi luke olerkariak: negar isila eguzki galdatan; apainkizuna pobreen leihoetan\nPastoralaIparraldeak herri teatro tradizionalari ere bizirik eutsi dio. Antzinako erroak dituzten antzerki mota ugari heldu zaigu XX.Mendera arte eta pastolarak kementsu eta harrigarriro irauten zuten Zuberoan, lurralde hori aspalditxotik jasaten ari den biztanle galera eta erdalduntzea gogorra izanagaitik.Gerra inguruan etenaldi luzetxoa izan zuen, baina geroztik sarritan diastatu izan da ikuskizun hori; 1973az gero urtero edo bi urtetik begin, gutxienez, egon ohi da emanaldia Zuberoako herriren batean.\nIparraldeko herri Bigarren Mundu Gerrara arte pastoralgairik gehienak Testamendu Zaharretik edo Frantziako historiatik ateratzen baziren ere, azken berrogei urteotako “sujetak” arras aldatu dira. Orain protagonistak Zuberoakoak izan daitezke, Iparraldeko beste euskaldun batzuk, edota Hego Euskal Herrikoak ere. Batzuetan pertsonaia nagusi barik gertakari bat edo herri baten historia ere hartu izan da ardatz.\nRamonSaizarbitoria lehen hiru nobeletan formari garrantzi handia eman zion. Karlos Otegiren iritziz ordura arte euskaraz urratu gabeko bideak ibili ditu Saizarbitoriak: sekuentzien txandaketa, pertsona narratzailearen aldaketa, ikuspuntu askotik aurkeztutako gertaerak, erregistroen aniztasuna, barne bakarrizketaren zantzuak..\ngaldu arte pertsonaiak Aldizkari Ohitura nobelak galdu arte argumentua galdu arte Galdu arte' Juan Luis Zabala Eleberri existentzialista Lekuona


Krimena eta zigorra GHKren tasen igoeran: Donostia +%14, Hernani +%39 - Zero zabor\nHasiera » Sailkatugabeak » Krimena eta zigorra GHKren tasen igoeran: Donostia +%14, Hernani +%39\nDonostiako edukiontzi baten azterketa 2014ko azaroan: nahasian bildutako hondakin gehienak birziklagarriak ziren. (Argazkia: Eurrausketarik Ez)\n[Pello Zubiria Kamino] Gipuzkoako Hondakinen Kontsortzioan agintzen duten EAJk eta PSEk erabaki dute 2016ko tasekin zigortzea kudeaketa onena egiten duten herriak eta saritzea zabarren jokatzen segitzen dutenak. Ez da iritzi bat, errealitate gordina baizik, mankomunitate berean (San Markon) dauden bi udalerriri aurtengo ezarri dizkien igoerek erakusten dutenez.\nJakinaren gainean ez dagoen irakurlearentzako: udalei GHKk oso modu ezberdinean igo dizkie entregatzen duten hondakin tona bakoitzeko kobratzen dizkien tasak. Zehazki, errefusaren tasak %11 igo ditu GHKk eta, aldiz, organikoarenak %44 eta %88 artean, mankomunitateen arabera. Errefusa udal guztiek ikusi dute 141,64 eurotik 157,38tara igotzen; organikoa, San Markori dagokionez, igo zaie 70,82 etik 125,9 eurotara (+%77,77). Ikusi nola eragingo dieten igoera horiek Donostiari eta Hernaniri.\nDonostia da, Europako kultur hiriburu izateaz gain, Gipuzkoan hondakinak kudeatzen txarrenetakoa, donostiar bakoitzak urtean 274 kilo errefus lagatzen ditu kalean. Donostiako 186.095 biztanleek 2015ean denetara 4.624 tona organiko entregatu zuten bereizita (2014ean baino askoz gehiago, hori ere esan behar da) eta 51.206 tona errefus. Donostiak denetara (organikoa + errefusa) GHKri 2015ean tasatan 7.566.124 ordaindu zizkion eta aurten -hondakin kopuru bera sortuz gero- pagatuko dizkio 8.640.961 (+%14,2).\nHernanik, Diario Vascok fama txarra eman arren, askoz hobeto kudeatzen ditu bere hondakinak. Errefusetan 53 kilo pertsonako sortu zuten hernaniarrek 2015ean (donostiarren bostetik bat!). 2015ean Hernaniko udalak bere 19.600 biztanleek sorturiko 1.536 tona organiko entregatu zituzten eta 1.043 tona errefus. Kopuru konstanteetan, 2014eko tasetan Hernaniri ateratzen zaio GHKri pagatzea iazko tasetan 256.509 euro eta tasa berrietan 357.529 (+%39,3).\nZoriondu eta laguntzeko ordez, Gipuzkoan orain zigortu egiten dira ondoen ari diren udalak, zigorra merezi duen krimenen bat egingo balute bezala. Gauza jakina da birziklatze eta konpostatze kopuruak handitzekotan gaikako bilketan ahalegin berezia egin behar dutela lekuko administrazioek. GHKk mezu garbia zabaldu die tasa berriekin udalei: ez dizue merezi gaikako bilketan ahalegintzea, gaizki eginda -zaborrak nahasirik bilduta- merkeago aterako zaizue. Errauste plantek horrelako diru-laguntza ezkutukoak jasotzen dituzte ate-erroten gurpilean bizi diren politikariengandik.\nPatxi | 2016-01-27 at 18:13\nLotsagarria erabat! Mugitzen ez bagara amildegira eramango gaituzte\nMikel | 2016-01-27 at 22:53\nBeasainen duela bost urtetik edukiontzi marroia daukagu. Iaz kontzientziazioa bultzatze aldera edukiontzi hau erabiltzen genuenoi hobari bat ezarri ziguten. Orain hobari hori kentzeaz gain tasa igo dute hemen ere, organikoaren edukiontzi marroia erabiltzen genuenontzat iaztik aurtenako aldea %40 gehiagokoa izango da, erabiltzen ez zutenentzat %12-koa. Hernani ez da kudeaketa txar eta interesez jositako egoera nazkagarri honen biktima bakarra.


Terrorismoaren aurrean, batasuna eta segurtasuna indartu\nDozenaka hiritar, Eusko Jaurlaritza ia osotasunean, Udaleko alderdi politiko guztietako ordezkariak, Aldundia eta Batzar Nagusiak, Eneko Goia alkatea, eta egun hauetan, Donostian dagoen Mataroko alkatea atzoko Bartzelonako atentatuan izandako biktimenganako elkartasuna erakusteko, 5 minutuko isilaldian izan dira. Elkarretaratzea eguerdian izan da, udaletxean, eta Segurtasunerako kontseilaria, Estefania Beltran, goizeko lehen orduan Erandioko base nagusian Ertzaintzaren agintariekin […]\nDozenaka hiritar, Eusko Jaurlaritza ia osotasunean, Udaleko alderdi politiko guztietako ordezkariak, Aldundia eta Batzar Nagusiak, Eneko Goia alkatea, eta egun hauetan, Donostian dagoen Mataroko alkatea atzoko Bartzelonako atentatuan izandako biktimenganako elkartasuna erakusteko, 5 minutuko isilaldian izan dira.\nElkarretaratzea eguerdian izan da, udaletxean, eta Segurtasunerako kontseilaria, Estefania Beltran, goizeko lehen orduan Erandioko base nagusian Ertzaintzaren agintariekin bilera bat izan ostean gerturatu da.\nKontseilariak Alderdi Ederren esan duenez, etengabeko harremana mantentzen ari dira Mossoekin, eta Ertzaintzarekin izandako bileran, terrorismoaren aurkako alerta egoera 4.mailan egoteagatik, jadanik hartuta zeuden segurtasun neurriak indartzeaz hitz egin dute.\nIñigo Urkullu Lehendakariak esan du, bere mezua 4 hitz eta 4 kompromezutan laburtzen dela: “elkartasuna, gaitzespena, sendotasuna eta bizikidetza”.\nTags: Gobierno vascoseguridadsucesos